title: Laskentatoimen historia

text: Vähitellen on tullut hyväksytyksi käsite johdon laskentatoimi (Management Accounting) tarkoittamaan päätöksentekoa palvelevaa laskentaa ja raportointia. Tämä käsite poikkeaa selvästi ulkoisesta laskennasta ja sen kriteereistä, mutta samalla on todettava, että varsinaisia innovaatioita ei ole havaittavissa sitten diskonttaamiseen perustuvien menetelmien. (Johnson etc. 1987)


title: Spider-Man: Friend or Foe

text: Spider-Man: Friend or Foe on vuoden 2007 lokakuussa julkaistu videopeli. Se perustuu Hämähäkkimiehen sarjakuviin ja elokuvasarjaan. Peli myös käsittelee Hämähäkkimiestä omalaatuisesti ja se vie taistelut läpi humoristisin käännöksin. Pelin julkaisi Activision. Pelin ensimmäinen vihollinen on Tohtori Mustekala, toinen Vihreä Menninkäinen, kolmas Lisko (sarjakuvahahmo) ja neljäs Rhino.


title: Spider-Man: Friend or Foe

text: Hämähäkkimies löytää itsensä piiritettynä "Hämähäkkimies"-elokuvien vihollisilta. Hän kuitenkin saa apua Harry Osbornilta taistellen Vihreää Menninkäistä, Tohtori Mustekalaa, Hiekkamiestä ja Venomia vastaan. Yllättäen kaikki kuusi hahmoa huomaavat olevansa kohteena tuntemattomalle viholliselle, jonka myötä kaikki Hämähäkkimiehen viholliset katoavat yksitellen. Sillä aikaa Nick Fury pelastaa Hämähäkkimiehen ja ilmoittaa hänelle, että meteoriitti, joka toi mukanaan Venomin symbiotin maaplaneetalle hajosi ilmakehässä viiteen eri osaan. Nämä osat ovat laskeutuneet eripuolelle maapalloa ja Fury lähettää Hämähäkkimiehen jäljittämään meteoriitin sirpaleet. Hämähäkkimies kuitenkin huomaa nopeasti, että viholliset jotka hyökkäsivät hänen kimppuunsa ja useat muut viholliset ovat joutuneet salaperäisen vihollisen hallitsemiksi. Hämähäkkimies taistelee vihollisiaan vastaan yksitellen, pelastaen heidät mielenhallinnalta. He puolestaan lupaavat auttaa Hämähäkkimiestä löytämään vihollisen, joka on vastuussa tästä sekasorrosta. Saadessaan uusia liittolaisia Hämähäkkimies huomaa pian kaiken takana olleen Mysterio.


title: Tanner Hall

text: Tanner Hall (s. 26. lokakuuta 1983 Kalispell, Montana) on yhdysvaltalainen new school-laskettelija ja moninkertainen X Gamesin mitalisti.


title: Tanner Hall

text: Tanner Hall on suunnitellut suksia Armada Skis -yhtiölle. Hall on rohkea "nuorukainen", jonka luita on murtunut useaan otteeseen. Hän laskee myös monissa lasketteluvideoissa.


title: Shōhei Tochimoto

text: Shōhei Tochimoto (, s. 21. joulukuuta 1989 Sapporo) on japanilainen mäkihyppääjä.


title: Shōhei Tochimoto

text: Tochimoto oli voittamassa joukkuemäen pronssimitalia kotikisoissaan Sapporon maailmanmestaruuskilpailuissa 2007. Henkilökohtaisessa suurmäen kilpailussa hänen sijoituksensa oli 16. Tochimoto oli mukana myös Liberecissä 2009 Japanin pronssia saavuttaneessa joukkueessa.


title: Shōhei Tochimoto

text: Mäkihypyn maailmancupissa Tochimoton paras sijoitus on vuoden 2009 Kuusamon kilpailun 6. tila.


title: 33 (luku)

text: 33 (kolmekymmentäkolme) on luonnollinen luku, jota edeltää 32 ja seuraa 34.


title: Piotr Żyła

text: Piotr Żyła ['pjɔtr 'ʐɨwa] (s. 16. tammikuuta 1987 Cieszyn, Puola) on puolalainen mäkihyppääjä.


title: Piotr Żyła

text: Żyła selviytyi ensimmäisen kerran maailmancupin osakilpailuun mukaan tammikuussa 2006 Sapporossa. Samassa kilpailussa hän saavutti myös ensimmäiset maailmancupin pisteensä sijoituttuaan 19:nneksi. Żyła voitti ensimmäisen osakilpailunsa Norjan Holmenkollenilla maaliskuussa 2013. Hän jakoi voiton Gregor Schlierenzauerin kanssa. Tätä ennen hän oli ollut parhaimmillaan kuudes Wisłassa ja Vikersundissa tammikuussa 2013 sekä Klingenthalissa helmikuussa 2013. Hän sijoittui kolmanneksi Planicassa maaliskuussa 2013. Mäkiviikolla 2016–2017 hän oli kokonaistuloksissa toinen ja Bischofshofenin osakilpailussa kolmas. Hän oli kolmas myös Willingenissä helmikuussa 2018. Kaudella 2018–2019 hän sijoittui Rukalla kolmanneksi, Nižni Tagilissa toiseksi ja kolmanneksi sekä Engelbergissä kahdesti toiseksi.


title: Piotr Żyła

text: Helmikuussa 2007 Żyła pääsi edustamaan maataan Japanin Sapporossa järjestetyissä hiihdon maailmanmestaruuskilpailuissa. Hän oli mukana hyppäämässä joukkuemäen kilpailussa, jossa Puolan joukkue sijoittui viidenneksi. Henkilökohtaisissa kilpailuissa sijoitukset olivat suurmäessä 35. ja normaalimäessä 42. Oslon MM-kilpailuissa 2011 hän oli normaalimäen henkilökohtaisessa kilpailussa 19:s ja joukkuekilpailussa neljäs, suurmäen henkilökohtaisessa 21:s ja joukkuemäessä viides. Val di Fiemmen MM-kilpailuissa 2013 hän kuului Puolan pronssijoukkueeseen joukkuemäessä. Normaalimäessä hän sijoittui 23:nneksi ja suurmäessä 19:nneksi.


title: Piotr Żyła

text: Falunin MM-kilpailuissa 2015 Żyła kuului Puolan pronssijoukkueeseen ja oli suurmäessä yhdeksäs. Lahdessa 2017 hän voitti suurmäen MM-pronssia ja oli mukana voittamassa Puolalle MM-kultaa joukkuemäessä. Lentomäen MM-kilpailuissa Oberstdorfissa 2018 hän sai joukkuepronssia.


title: Batis

text: Batis voi tarkoittaa seuraavia:


title: The Blues Brothers (yhtye)

text: The Blues Brothers on amerikkalainen R&B -yhtye.


title: The Blues Brothers (yhtye)

text: Yhtyeen ovat perustaneet vuonna 1978 koomikot Dan Aykroyd ja John Belushi musiikkiohjelmanumeroonsa Saturday Night Live -ohjelmaan. He ottivat yhtyeeseen "Joliet" Jake Bluesin (päälaulu) sekä Elwood Bluesin (huuliharppu/laulu). The Blues Brothers teki ensiesiintymisensä Saturday Night Live -ohjelman musiikkivieraana 7. huhtikuuta 1978.


title: The Blues Brothers (yhtye)

text: Yhtyeen pohjalta on tehty kaksi Hollywood-elokuvaa: The Blues Brothers (1980), The Blues Brothers 2000 (1998).


title: Pete Europa

text: Pete Europa (oik. Petri Hakkarainen, s. 1960) on elokuvaohjaaja, muusikko ja 1980-luvulla helsinkiläisen underground-kulttuurin parissa toiminut DJ sekä tapahtumajärjestäjä. Europa toimi 1980-luvulla monen klubin DJ:nä ja vetäjänä (muun muassa Bela Lugosi ja Einstein A Go Go), ja hänet tunnetaan myös Lepakon Yöjuhlien aloittajana yhdessä General Njassan (nyk. Radio Helsinki) kanssa. Samoilta ajoilta on peräisin myös hänen taiteilijanimensä. Vuoteen 1985 asti Europa vaikutti The Pin Ups -yhtyeessä laulajana ja sanoittajana. Lisäksi hän on tehnyt lyhytelokuvia, TV-ohjauksia, dokumenttielokuvia, mainoksia, rockvideoita sekä ohjaajana että käsikirjoittajana. Eräs Europan viimeisimmistä töistä on käsikirjoitus Jari Halosen kolmiosaiseen TV-elokuvaan Väinämöisen uusi laulu (Yle TV1). Europa on tehnyt myös käännös- ja opetustöitä, kirjoittanut artikkeleita sekä pitänyt yleisöluentoja.


title: Pete Europa

text: Pete Europa oli aloittamassa ensimmäistä aaltoa suomalaisissa rock-videoissa: hänen ohjaamansa The Nights of Iguana -yhtyeen Dry Nancy -video oli ilmeisesti ensimmäinen kansainvälistä kiinnostusta herättänyt suomalainen musiikkivideo. Ennen ohjaajaopintojaan Taideteollisen korkeakoulun elokuvataiteen laitoksella Pete Europa opiskeli myös teatteritiedettä, kirjallisuutta sekä taidehistoriaa Helsingin yliopistossa.


title: Pete Europa

text: Syksyllä 2010 valmistui Yle Teeman tilaama ja Pete Europan käsikirjoittama sekä ohjaama dokumenttielokuva "Timanttikoirien vuosi 1984" (Helsinki Twilight 1984). Se kertoo 1980-luvun alun klubeista ja kulttuurimurroksesta. Elokuvan ytimenä ovat silloiset underground-klubit ja niissä kokoontuneet ihmiset. Elokuvassa esiintyvät lähes kaikki tuon ajan merkittävimmät underground-yhtyeet kuten The Nights of Iguana, The Pin-Ups, Hefty Load, Musta Paraati, Shadowplay, Jimi Sumen Band, Twiggy Oliver ja PIM. Elokuva sai hyvän vastaanoton Rakkautta ja Anarkiaa -festivaaleilla, jossa kaikki sen viisi näytöstä olivat loppuunmyytyjä.


title: Pete Europa

text: Pete Europa on opettanut myös sahaja-joogaa vuodesta 1989.


title: Sylvain Freiholz

text: Sylvain Freiholz (s. 23. marraskuuta 1974) on sveitsiläinen entinen mäkihyppääjä.


title: Sylvain Freiholz

text: Freiholz saavutti suurmäen pronssia vuonna 1997 Trondheimissa järjestetyissä maailmanmestaruuskilpailuissa, samoissa kisoissa hän sijoittui normaalimäessä seitsemänneksi. Hän oli jo sijoittunut vuoden 1995 maailmanmestaruuskilpailuissa neljänneksi normaalimäessä. Hänen paras henkilökohtainen sijoituksensa olympialaisista on suurmäen 14. tila vuoden 1992 Albertvillen kisoista.


title: Sylvain Freiholz

text: Mäkihypyn maailmancupin osakilpailuissa Freiholz pystyi vain kerran nousemaan palkintokorokkeelle, tämä tapahtui hänen kotikilpailussaan Sveitsin Engelbergissä joulukuussa 1993, jossa hän sijoittui toiseksi.


title: Sylvain Freiholz

text: Freiholz lopetti uransa kevään 2003 jälkeen.


Vuoden 1970 lentokonekaappaukset Jordaniaan tapahtuivat 6. ja 9. syyskuuta 1970.


title: Vuoden 1970 lentokonekaappaukset Jordaniaan

text: Palestiinan vapautuksen kansanrintama (PFLP) kaappasi neljä matkustajalentokonetta Jordaniaan. Kaapatut lentokoneet olivat TWA:n, Pan Amin, Swissairin ja British Overseas Airways Corporationin. Koneet lennätettiin PLO:n hallussa olleeseen jordanialaiseen Zarqan kaupunkiin ja Egyptiin. Terroristit räjäyttivät tyhjät matkustajakoneet 12. syyskuuta.


text: Kaappaukset oli suunnattu Israelia ja Israelia tukeneita länsimaita vastaan. Terroristit ottivat satoja panttivankeja, muun muassa runsaasti israelilaisia ja euroopan- ja amerikanjuutalaisia. PFLP vaati useiden palestiinalaisterroristien vapauttamista vankiloista ympäri Eurooppaa ja Israelia.. Suurin osa panttivangeista vapautettiin pian. Loput 30 panttivankia vapautettiin vankiloissa olleita terroristeja vastaan ja kaappausdraama päättyi 30. syyskuuta 1970.


text: Jordanian kuningas Hussein tuomitsi kaappauksen jyrkästi. Kaappausten jälkeen Hussein määräsi armeijan ajamaan palestiinalaistaistelijat maasta ja Jordaniassa alkoi sisällissota.Lisäksi 9. syyskuuta PFLP kaappasi British Overseas Airways Corporationin lennon Bombay–Bahrain–Lontoo-reitiltä Beirutiin ja edelleen Zarqaan. Kaappauksen syynä oli se, että Khaled oli Britanniassa vangittuna.


text: El Alin lento 210 oli matkalla Tel Avivista New Yorkiin. Lennolla oli 148 matkustajaa ja 10 henkilökuntaan kuuluvaa. Lento teki välilaskun Amsterdamiin. Pian nousun jälkeen lentokoneen yrittivät kaapata nicaragualainen sandinisti Patrick Arguello ja palestiinalainen Leila Khaled. Aluksi El Alin lennolla piti olla kolme terroristia, mutta israelilaisten ankarien turvatoimien takia tyydyttiin kahteen.


text: Kaappaus epäonnistui, koska El Alissa oli kaksi Mossadin agenttia. Agentit huomasivat, että kaksi epäilyttävää henkilöä ensimmäisessä luokassa oli varannut paikkaliput vain kaksi päivää ennen lentoa, kun ne yleensä varataan paljon aiemmin. Lennolla Khaled ja Arguello lähtivät pistoolit taskussa kohti ohjaamoa. Kapteeni Uri Bar Leville kerrottiin heistä, sillä pariskuntaa oli pidetty silmällä koko lennon ajan. Kapteeni päätti yrittää torjua kaappauksen pudottamalla koneen korkeutta äkillisesti. Äkillinen liike aiheutti sen, että Arguellon päähän osui viskipullo ja pistooli putosi. Hän ehti kuitenkin ampua agentti Shlomo Videria. Khaled säilyi koneen pudotuksesta vahingoittumattomana, mutta matkustajat alkoivat pahoinpidellä häntä. Kone teki hätälaskun Heathrow'n lentoasemalle. Kaappaajat vietiin Hillingdonin sairaalaan, ja Britannian poliisi pidätti molemmat kaappaajat. Arguello kuoli sairaalassa.


text: TWA:n lento 741 oli tulossa Tel Avivista ja lensi Ateenan ja Frankfurtin kautta New Yorkiin. Matkustajia oli 144 ja 10 henkilökunnan jäsentä. Lentokone kaapattiin Frankfurtista. Yksi terroristeista ryntäsi ensimmäisestä luokasta kohti ohjaamoa ja käski lentää Jordaniaan, jonne saavuttiin 6:45 paikallista aikaa. Hän ilmoitti matkustamoon "Täällä puhuu teidän uusi kapteeninne, tämä lento on nyt Palestiinan vapautuksen kansanrintaman hallussa ja me viemme teidät rauhalliseen maahan".


text: Swissairin lento 100, jolla oli 143 matkustajaa ja 12 henkilökunnan jäsentä kaapattiin Zürich–New York -reitillä ja lennätettiin myös Zarqaan.


text: Pan Amin lento 93, Boeing 747, oli matkalla Brysselistä Amsterdamin kautta New Yorkiin. Lennolla oli 153 matkustajaa ja 17 henkilökunnan jäsentä, kun se kaapattiin Skotlannin ilmatilassa. Terroristien piti kaapata toinen El Alin lento, mutta kuultuaan, mitä tapahtui Khaledille ja Arguellolle, he päättivät kaapata jonkun muun lennon.


text: Lentokone laskeutui Beirutiin, jossa mukaan tuli lisää terroristeja ja lentokoneen käytäville pantiin räjähteitä. Kun kone tuli Kairoon, siihen otettiin polttoainetäydennys. Kone yritti laskeutua Zarqaan, mutta todettiin liian suureksi, jolloin ryhmä päätti palata Kairoon, jossa PFLP vapautti matkustajat ja räjäytti koneen.


text: British Overseas Airways Corporationin lento 775 Bombaystä Bahrainiin ja Beirutin kautta Lontooseen kaapattiin 9. syyskuuta. Lento kaapattiin Bahrainin välilaskun jälkeen. Lentokone lennätettiin Zerqaan. Kaappaus tehtiin koska Leila Khaled oli pidätettynä Britanniassa.


text: Ammanissa suurin osa matkustajista vapautettiin, ja he pääsivät jatkamaan matkaansa Kyproksen kautta. Loput matkustajista, joista suurin osa oli Yhdysvaltojen, Israelin, Britannian, Sveitsin ja Länsi-Saksan kansalaisia, vietiin Intercontinental Hoteliin Ammaniin ja muihin salaisiin paikkoihin kaupungissa.


text: Kaikki 300 panttivankia ja kolme lentokonetta olivat Zarqassa. Kahden lentokoneen matkustajat olivat olleet Zarqassa kaksi päivää. Sissit pitivät tiedotustilaisuuden, jossa he selittivät kaappauksen syyt ja kertoivat vaatimuksensa. Panttivangit olivat ulkona. PLO:n edustaja kertoi, että PFLP:n terroristien vaatimus on, että Israelin olisi vapautettava kaikki poliittiset palestiinalaisvangit. Vähän sen jälkeen panttivangit vietiin linja-autoilla hotelliin Ammaniin. 12. syyskuuta terroristit räjäyttivät kaikki kolme lentokonetta.


text: Lentokoneiden räjäytysten jälkeen PFLP järjesti lehdistötilaisuuden Ammanissa ja ilmoitti, että suurin osa panttivangeista vapautettaisiin, jos Britannia, Länsi-Saksa ja Sveitsi vapauttaisivat seitsemän arabiterroristia. Lisäksi Leila Khaled olisi luovutettava PFLP:lle. Myös kaksi algerialaista, jotka olivat Tel Avivissa vankilassa, ja kymmenen libanonilaista sotilasta olisi vapautettava Israelin vankiloista.


text: Myös Israelin miehittämässä Etelä-Libanonissa olevat arabitaistelijat olisi vapautettava, mutta heidän määräänsä ei kerrottu. Britit, sveitsiläiset ja länsisaksalaiset vapautettaisiin heti, kun kaksi ensimmäistä vaatimusta olisi täytetty. Britannian pääministeri Edward Heath päätti neuvotella terroristien kanssa Khaledin vapauttamisesta panttivankeja vastaan.


text: Terroristit kertoivat haluavansa kaappauksella korostaa, etteivät hyväksy Israelin, Jordanian ja Egyptin rauhantunnusteluja. Terroristit eivät myöskään hyväksyneet aselepoa. Kaappaukset olivat kosto myös Yhdysvalloille, Britannialle, Sveitsille ja Länsi-Saksalle niiden avoimesta tuelle Israelille.


text: Kun Jordanian armeija oli panttivankien lähellä sijaitsevassa Intercontinental-hotellissa Ammanissa, terroristit päättivät vapauttaa panttivangit ja vaihtaa ne Leila Khalediin ja kolmeen PFLP terroristiin. Loput panttivangit vapautettiin 28. syyskuuta ja lennätettiin Kyprokselle ja sieltä edelleen Roomaan, jossa Richard Nixon tapasi heidät ennen kuin he palasivat kotimaihinsa.


text: PLO ja Jordanian kuningas Hussein tuomitsivat kaappaukset. Hussein kertoi, että PFLP meni liian pitkälle, ja PLO:n johtaja Jasser Arafat erotti PFLP:n PLO:sta. PFLP:n perustajan George Habashin ja Jasser Arafatin välit kiristyivät.


text: Jordaniassa tilanne oli muuttumassa veriseksi. Yhteenotot Jordanian armeijan ja sissien välillä lisääntyivät hälyttävästi. Ammanissa pelättiin, että Habash aikoisi syrjäyttää Arafatin. PLFP:stä oli eronnut jyrkempi siipi, Palestiinan vapautuksen demokraattinen rintama (DFLP), jota johti Najef Hawathmeh. Najefin sissit eivät tunnustaneet Habashia johtajakseen.


text: Kun taistelut Ammanissa alkoivat 16. syyskuuta, luvattiin Habashin ja Najefin löytymisestä 50 000 dinaarin palkkio.


text: Palestiinalaisjärjestöjen ja Jordanian hallituksen välille syttyi 16. syyskuuta avoin sisällissota. Kuningas Hussein julisti poikkeustilan.


text: Yhdysvalloissa presidentti Richard Nixon neuvotteli 8. syyskuuta ja käski puolustusministeri Melvin Lairdin antamaan määräyksen pommittaa PFLP:n leiriä Jordaniassa. Laird kieltäytyi, koska se vain yllyttäisi verilöylyyn. 82. maahanlaskudivisioona valmisteltiin kuitenkin ja Yhdysvaltojen 6. laivasto Välimerellä lähetettiin Turkissa olevaan sotilastukikohtaan tulevaa hyökkäystä varten. Jordanian sisällissota uhkasi jo naapurimaita, kuten Syyriaa ja Irakia. Pelättiin, että Syyria tulisi palestiinalaisten tueksi, ja jos näin tapahtuisi, Israel hyökkäisi ilmateitse ja pommittaisi Syyrian joukkoja. Kun syyrialaisia panssarivaunuja tuli rajan yli, Israelin ilmavoimien hävittäjät lensivät alueen yli.


text: Kriisin päätyttyä Yhdysvalloissa ja Euroopassa tehtiin muutoksia lentoasematurvallisuudessa. Laukkujen ja ihmisten läpivalaisutekniikkaa kehitettiin. Siihen aikaan lentokoneitten turvallisuus oli hyvin vieras asia Euroopassa ja Lähi-idässä ja Yhdysvalloissa. Laukut läpivalaistiin mutta matkustajia ei, ja läpivalaisimet eivät olleet kovin luotettavia. Lentoasemille määrättiin aseistautuneet vartijat, jotka vartioivat kiitotietä ja lentokoneiden lastausta. Uudet ihmisten läpivalaisulaiteet otettiin käyttöön. Yhdysvalloista Lähi-itään meneviin lentokoneihin määrättiin aseistautuneet vartijat.


text: Vuonna 2006 Dawson Fieldin kaappauksista kuvattiin tunnin mittainen dokumentti PBS:n ohjelmaan American Experience. Ohjelma esitettiin ensimmäisen kerran 26. helmikuuta 2006.


title: Best Motoring

text: Best Motoring () on japanilainen autoaikakauslehti, video- ja DVD-sarja. Julkaisut käsittelevät poikkeuksellisten testien kautta urheiluautoja. Autoja ajavat muun muassa Japanin ratasarjojen (JGTC, D1 Grand Prix ja Formula Nippon) ammattilaiskuskit. 2000 julkaisu sai englanninkielisen sisarversion Best Motoring International.


title: Best Motoring

text: Aikakauslehden sekä video- että DVD-julkaisut on tuottanut Kodansha/2&4 Motoring.


title: Jin’ya Nishikata

text: Jin’ya Nishikata ( s. 4. joulukuuta 1968) on japanilainen entinen mäkihyppääjä ja olympiamitalisti.


title: Jin’ya Nishikata

text: Nishikata oli voittamassa joukkuemäen hopeamitalia Lillehammerin olympialaisissa vuonna 1994. Japanin joukkue menestyi myös seuraavan vuoden maailmanmestaruuskilpailuissa Kanadan Thunder Bayssä, jossa se sijoittui joukkuemäen pronssille joukkueella Nishikata, Takanobu Okabe, Hiroya Saitō, Naoki Yasuzaki.


title: Jin’ya Nishikata

text: Arvokisojen henkilökohtaisissa kilpailuissa Nishikata ei selviytynyt mitaleille saakka. Falunin MM-kilpailuissa 1993 hän sijoittui normaalimäessä seitsemänneksi ja suurmäessä 58:nneksi. Erikoista oli, että hän hyppäsi normaalimäessä (K-90) reilusti pidemmälle kuin suurmäessä (K-120): edellisessä hänen hyppyjensä pituudet olivat 85,5 ja 87 metriä, jälkimmäisessä 67 ja 73 metriä. Lillehammerin olympialaisissa 1994 hän sijoittui sekä normaali- että suurmäessä kahdeksannelle tilalle. Thunder Bayn MM-kilpailuissa hän oli normaalimäen seitsemäs ja suurmäen 24:s.


title: Jin’ya Nishikata

text: Mäkihypyn maailmancupin osakilpailuiden palkintokorokkeilla Nishikata seisoi neljä kertaa: kolme kertaa toisena ja kerran kolmantena.


title: Jin’ya Nishikata

text: Nishikata lopetti uransa vuonna 2001.


title: Helena Koskinen

text: Bertta Helena Erkkilä (o.s. "Koskinen", 20. joulukuuta 1907 Tyrvää – 1. kesäkuuta 1981) oli suomalainen näyttelijä. Hän näytteli kolmessa Suomi-Filmin elokuvassa vuosina 1931–1933.


title: Helena Koskinen

text: Koskinen esitti pääroolit Suomen ensimmäisessä äänielokuvassa "Tukkipojan morsian" (1931) ja valistuselokuvassa "Ne 45000" (1933). Hänellä oli pieni rooli myös mykkäelokuvassa "Rovastin häämatkat" (1931). Koskisen ura päättyi Erkki Karun riitaannuttua Suomi-Filmin hallituksen kanssa.


title: Helena Koskinen

text: Elokuvauransa jälkeen Koskinen avioitui vuonna 1942 diplomi-insinööri Emil Erkkilän kanssa. He saivat yhden pojan.


title: Teknillinen fysiikka

text: Teknillinen fysiikka on vuodesta 1953 toiminut Teknillisen korkeakoulun osasto tai laitos. Vuonna 1945 aloitti ensimmäinen professuuri tutkimusalana teknillinen fysiikka. Vuoden 2008 organisaatiouudistuksen jälkeen Teknillisen fysiikan laitos on osa Informaatio- ja luonnontieteiden tiedekuntaa. Osaston tavoitteena on ollut kouluttaa fysiikkaan ja matematiikkaan suuntautuneita diplomi-insinöörejä.


title: Teknillinen fysiikka

text: Teknillisen fysiikan opetusalaan on sen historian aikana kuulunut kunkin ajankohdan teknisen kehityksen uusimmat alueet kuten:


title: Humpan kuninkaan hovissa

text: Humpan kuninkaan hovissa on Eläkeläisten vuonna 1995 ilmestynyt albumi.


title: Japanilainen aikakausinimi

text: Japanilainen aikakausinimi () on Japanissa yleisesti käytössä oleva kalenterijärjestelmä, jossa aikaa mitataan kausittain. Esimerkiksi vuosi 2017 on Heisei-kauden vuosi 28.


title: Japanilainen aikakausinimi

text: Kuten muualla Itä-Aasiassa, aikakausien käyttö on lähtöisin kiinalaisesta keisarillisesta ajanlaskujärjestelmästä. Japanin järjestelmä on kuitenkin itsenäinen kiinalaisista, korealaisista ja vietnamilaisista aikakausimerkinnöistä, ja ainoa niistä yhä käytössä oleva. Järjestelmä otettiin alun perin käyttöön vuonna 645 keisari Kōtokun hallituskaudella. Ensimmäinen nengō oli nimeltään "Taika", ja se juhlisti suuria poliittisia Taika-uudistuksia. Järjestelmän käyttö katkesi 600-luvun lopussa, mutta se otettiin pysyvästi käyttöön taas vuonna 701 keisari Mommun hallituskaudella. Sen jälkeen aikakausinimiä on annettu jatkuvasti nykyaikaan saakka.


title: Japanilainen aikakausinimi

text: Ennen Meiji-kautta aikakausinimestä päättivät hovin virkailijat. Kaudet vaihtuivat usein: uusi nengō aloitettiin yleensä vuoden tai kahden sisällä uuden keisarin valtaannoususta, ja uusi aikakausi aloitettiin myös usein 60 vuoden kierron ensimmäisenä, viidentenä ja 58. vuotena, sillä ne olivat pahaenteisiä vuosia onmyōdō-kosmologiassa. Aikakautta vaihdettiin myös muiden onnekkaiden tapahtumien tai luonnonkatastrofien yhteydessä.


title: Japanilainen aikakausinimi

text: Historiallisesti nengōn ensimmäinen päivä alkoi milloin keisari halusi, ja ensimmäinen vuosi jatkui seuraavaan kuukalenterin uuteenvuoteen, joka aloitti aikakauden toisen vuoden. Aikakausien nimiin heijastuu usein niiden aloittamissyy: esimerkiksi nengō nimeltä Wadō (, "japanilainen kupari") otettiin käyttöön Nara-kaudella, kun Chichibusta oli löydetty kuparia.


title: Japanilainen aikakausinimi

text: Meiji-restauraatiosta vuodesta 1868 alkaen kausien nimet ovat vaihtuneet vain keisarin vaihtuessa. Modernissa käytännössä nengōn ensimmäinen päivä alkaa heti keisarin noustessa valtaistuimelle ja aikakauden ensimmäinen vuosi päättyy 31. joulukuuta. Vuodet seuraavat gregoriaanista kalenteria. Esimerkiksi Meiji-kausi kesti 30. heinäkuuta 1912 asti kun keisari kuoli ja uusi Taishō-kausi julistettiin alkaneeksi. Vuosi 1912 on siten sekä "Meiji 45" että "Taishō 1". Käytännöstä tuli laki vuonna 1979 aikakausinimilain () myötä. Kuolemansa jälkeen keisarille annetaan hallitusaikakautensa nimi. Nykyistä keisaria ei kutsuta Japanissa aikakausinimellä ja omankin nimen (esimerkiksi Akihito) käyttö on harvinaista, vaan keisariin viitataan yleensä termeillä "tennō heika" (, "hänen majesteettinsa keisari") tai "kinjō tennō" (, "nykyinen keisari").


title: Elokuvavuosi 1952

text: Tässä artikkelissa käsitellään vuoden 1952 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1951

text: Tässä artikkelissa käsitellään vuoden 1951 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1950

text: Tässä artikkelissa käsitellään vuoden 1950 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1949

text: Tässä artikkelissa käsitellään vuoden 1949 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1948

text: Tässä artikkelissa käsitellään vuoden 1948 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1947

text: Tässä artikkelissa käsitellään vuoden 1947 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1946

text: Tässä artikkelissa käsitellään vuoden 1946 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1945

text: Tässä artikkelissa käsitellään vuoden 1945 aikana julkaistuja elokuvia ja elokuvamaailman merkittäviä tapahtumia.


title: Jacob Dolson Cox

text: Jacob Dolson Cox (27. lokakuuta 1828 Montréal – 4. elokuuta 1900) oli yhdysvaltalainen lakimies, sisällissodan aikainen kenraali ja republikaanipoliitikko.


title: Jacob Dolson Cox

text: Cox oli perustamassa Ohion republikaanipuoluetta vuonna 1855 ja tuli valituksi Ohion osavaltion senaattiin vuonna 1860. Hän toimi Ohion kuvernöörinä vuodet 1866–1867. Presidentti Ulysses S. Grantin sisäministerinä hän toimi vuosina 1869–1870.


title: Jacob Dolson Cox

text: Cox edusti Ohiota Yhdysvaltain edustajainhuoneessa republikaanipuolueen jäsenenä yhden kauden vuosina 1877–1879, jonka jälkeen hän toimi Cincinnatin yliopiston rehtorina vuosina 1885–1889.


title: Maija-Liisa Márton

text: Maija-Liisa Márton (o.s. Poutiainen; 14. joulukuuta 1944 Oulu) on suomalainen näyttelijä ja teatterivaikuttaja. Hänellä on ollut uransa varrella useita kiinnityksiä Etelä- ja Itä-Suomen teattereissa. Lisäksi hän on toiminut Teatterikorkeakoulun johtajana ja teatterinjohtajana. Valkokankaalla Márton on näytellyt muun muassa Martta Niskavuoren roolin elokuvassa "Niskavuori".


title: Maija-Liisa Márton

text: Maija-Liisa Márton syntyi faktori Toivo Henrik Matias Poutiaisen ja kunnalliskodinjohtaja Annikki Seppä-Murron perheeseen. Hän oli aviossa teatteriohjaaja Jouko Turkan kanssa 1966–1980 (ero) ja unkarilaissyntyisen András Mártonin kanssa 1980–1990 (ero). Hänellä on yksi poika, Juha Turkka (syntynyt 1970).


title: Maija-Liisa Márton

text: Márton valmistui ylioppilaaksi vuonna 1964, minkä jälkeen hän suoritti Suomen Teatterikoulun vuosina 1965–1968. Ammattilaisuransa hän aloitti Joensuun kaupunginteatterista 1968. Hänen näyttelijänuransa kohokohtia ovat olleet muun muassa Katerina ("Ukonilma"), Polly Peachum ("Kolmen pennin ooppera"), Kyllikki ("Kyllikki ja Runar"), Loviisa ("Niskavuoren nuori emäntä") ja Ebba Fleming ("Daniel Hjort"). Mártonin ohjauksia ovat muun muassa "Punahilkka", "Entäs nyt Niskavuori", "Anu ja Mikko", "Pohjalaisia" sekä "Myrskyluodon Maija".


title: Maija-Liisa Márton

text: Márton työskenteli Teatterikorkeakoulun rehtorina vuosina 1988–1990. Hän toimi Teatterikorkeakoulussa myös lehtorina ja näyttelijäntyön laitoksen johtajana. Vuodesta 1994 vuoteen 2000 hän oli teatterinjohtajana Espoon teatterissa.


title: Maija-Liisa Márton

text: Vuonna 1984 valmistuneessa "Niskavuori"-elokuvassa Márton näytteli Martta Niskavuorta, suurtilan rikasta miniää. Hänet palkittiin osastaan Jussi-patsaalla. Vuonna 1981 hän tulkitsi Magdan osan unkarilaisessa elokuvassa "A remény joga". Suomalais-unkarilaisena yhteistuotantona valmistuneessa televisioelokuvassa "Vieras" (1984) Márton näytteli Maija-Liisaa.


title: Maija-Liisa Márton

text: Viittä kieltä taitava Márton on toiminut myös kielenkääntäjänä. Hän on suomentanut muuan muassa "Robert Cohen"in teoksen "Näyttelemisen mahti". Vuonna 1992 hän oli vierailevana taiteilijana James Madisonin yliopistossa Virginiassa. Samana vuonna hänet valittiin Vuoden kellokkaaksi ja Unkarin valtio myönsi hänelle Pro Cultura Hungarica -tunnustuksen. Vuonna 1994 virginialainen Shenandoahin yliopisto myönsi Mártonille Doctor of Arts -kunniatohtorin arvon.


title: Elokuvavuosi 1944

text: Tässä artikkelissa käsitellään vuoden 1944 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1943

text: Tässä artikkelissa käsitellään vuoden 1943 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1942

text: Tässä artikkelissa käsitellään vuoden 1942 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1941

text: Tässä artikkelissa käsitellään vuoden 1941 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1940

text: Tässä artikkelissa käsitellään vuoden 1940 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1939

text: Tässä artikkelissa käsitellään vuoden 1939 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1938

text: Tässä artikkelissa käsitellään vuoden 1938 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1937

text: Tässä artikkelissa käsitellään vuoden 1937 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1936

text: Tässä artikkelissa käsitellään vuoden 1936 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1935

text: Tässä artikkelissa käsitellään vuoden 1935 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1934

text: Tässä artikkelissa käsitellään vuoden 1934 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1933

text: Tässä artikkelissa käsitellään vuoden 1933 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1933

text: Leni Riefenstahl ohjasi ensimmäisen elokuvansa kansallissosialisteille. "Der Sieg des Glaubens" oli propagandistinen dokumenttielokuva vuoden 1933 natsipuolueen Nürnbergin puoluepäiviltä.


title: Elokuvavuosi 1932

text: Tässä artikkelissa käsitellään vuoden 1932 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1931

text: Tässä artikkelissa käsitellään vuoden 1931 aikana julkaistuja elokuvia ja elokuvamaailman merkittäviä tapahtumia.


title: Sergei Tarasov

text: Sergei Petrovitš Tarasov (, s. 15. helmikuuta 1965) on entinen venäläinen ampumahiihtäjä ja olympiavoittaja.


title: Sergei Tarasov

text: Tarasov hiihti kolmannen osuuden Neuvostoliiton joukkueessa, joka sijoittui Saksan jälkeen toiseksi Lahden MM-kisojen 1991 viestikilpailussa. Lisäksi hän kuului Neuvostoliiton pronssikvartettiin joukkuekilpailussa. Borovetsin MM-kilpailuissa 1993 hän sijoittui Andreas Zingerlen jälkeen toiseksi normaalimatkalla (20 km), hiihti kolmannen osuuden Venäjän viestijoukkueessa, joka sai Italian jälkeen hopeaa sekä sijoittui pronssille sprintissä (10 km) Mark Kirchnerin ja Jan Åge Tyldumin vietyä kirkkaammat mitalit.


title: Sergei Tarasov

text: Lillehammerin olympialaisissa 1994 Tarasov voitti kultaa normaalimatkalla 3,4 sekunnin erolla Frank Luckiin – molemmat ampuivat kolme sakkominuuttia. Sprinttikilpailussa Tarasov kiersi yhden sakkokierroksen ja saavutti pronssia 20 sekuntia puhtaasti ampuneelle Sergei Tšepikoville hävinneenä. Viestissä hän hiihti jälleen kolmannen osuuden Venäjän hopeajoukkueessa – kultaa voitti Saksa. Samana vuonna hän kuului lisäksi Venäjän hopeamiehistöön MM-joukkuekilpailussa Canmoressa.


title: Sergei Tarasov

text: Tarasov voitti Ruhpoldingin MM-kisoissa 1996 kultaa sekä normaalimatkalla että viestissä, jossa hän hiihti jälleen kolmannen osuuden. Brezno-Osrblien MM-kilpailuissa 1997 hän oli takaa-ajokilpailussa toinen Viktor Maigurovin jälkeen. Tarasov saavutti pronssia vielä Naganon olympiaviestissä 1998, jossa hän hiihti Venäjän joukkueessa tutun kolmannen osuuden.


title: Sergei Tarasov

text: Tarasov voitti maailmancupissa neljä osakilpailua: Lillehammerin kultamitalikilpailun lisäksi 10 km Ruhpoldingssa kaudella 1990–1991 sekä 20 km Bad Gasteinissa kaudella 1993–1994 ja Ruhpoldingissa kaudella 1995–1996. Lisäksi hän sijoittui kolme kertaa toiseksi ja kolmanneksi. Kokonaispisteissä hän oli parhaimmillaan kuudes kaudella 1995–1996.


title: Peugeot 308

text: Peugeot 308 on Peugeot’n vuodesta 2007 lähtien valmistama alemman keskiluokan automalli, joka korvasi Peugeot 307:n. Se on valmistajansa ensimmäinen auto, jossa mallinimi on muotoa X08. Mallin pitempiakselivälinen sedan-korinen rinnakkaismalli on Peugeot 408, mutta sitä ei myydä lainkaan Länsi-Euroopassa.


title: Peugeot 308

text: Ensimmäisen sukupolven 308 esiteltiin kesäkuussa 2007 Barcelonassa. Se perustuu samalle PF2-pohjalevylle kuin edeltäjänsä 307. Ensimmäiset korimallit olivat kolmi- ja viisioviset hatchbackit, farmarimalli SW esiteltiin keväällä 2008 ja kokoontaittuvalla kovakatolla varustettu avomalli CC vuotta myöhemmin. Lisäksi 308:aan perustuu kaksiovinen coupé-korinen Peugeot RCZ. Kolmiovisen valmistus päättyi vuonna 2010. Kiinassa myytiin neliovista sedania.


title: Peugeot 308

text: Vuoden 2009 Euro NCAP -kolaritestistä 308 sai tulokseksi täydet viisi tähteä. Erikseen samana vuonna testattu 308 CC ansaitsi sekin viisi tähteä.


title: Peugeot 308

text: Geneven autonäyttelyssä keväällä 2011 esiteltiin uudistunut 308, joka sai kasvojenkohotuksessa muutoksia keula- ja peräosaansa.


title: Peugeot 308

text: Toisen sukupolven 308 esiteltiin viisiovisena hatchbackina syksyllä 2013, farmarimallin ensiesittely oli seuraavana keväänä. Syksyllä 2016 esiteltiin lisäksi neliovinen sedan Kiinan markkinoille. Loogisesti ajateltuna mallin olisi tullut saada nimekseen 309, mutta numeroa oli jo aiemmin käytetty vuosina 1985–1993 valmistetussa mallissa. Peugeot 308 valittiin Vuoden Autoksi Euroopassa 2014.


title: Peugeot 308

text: Vuoden 2013 Euro NCAP -kolaritestistä 308 sai tulokseksi täydet viisi tähteä.


title: Peugeot 308

text: Vuonna 2017 malli koki pienen kasvojenkohotuksen, jossa uudistettiin muun muassa ajovaloja ja puskureita. Lisäksi esiteltiin uusi 1,5-litrainen (130 hv) dieselmoottori sekä kahdeksanvaihteinen automaattivaihteisto, joka on saatavana tehokkaimman 2,0-litraisen (180 hv) dieselmoottorin yhteyteen.


title: Wilhelm Petersen

text: Wilhelm Petersen (10. elokuuta 1900 Elmshorn – 22. toukokuuta 1987 Elmshorn) oli saksalainen taidemaalari.


title: Wilhelm Petersen

text: 16-vuotiaana Petersen harjoitteli ootraamista ja koristelumaalausta Peter Gustav Dorénin opissa Hampurissa. Vuonna 1918 hän liittyi Freikorpsiin, jossa palveli vuoteen 1920 saakka. Seuraavaksi hän teki maalauksia ja restaurointeja eri asiakkaille. Vuonna 1923 hän toimi Störtebeker-laivan puosuna. Laiva teki useita matkoja eri puolelle Skandinaviaa.


title: Wilhelm Petersen

text: 1930-luvulla hän maalasi jäljitellen hollantilaisia mestareita, joiden kanssa hän tunsi yhteyttä pohjois-saksalaisen verenperintönsä vuoksi. Hänen pääaiheenaan oli maalaisromanttinen vanhanaikaisen elämän sankarillisuuden kuvaaminen. Petersen teki vuosikymmenen puolivälissä viikinkien elämästä kertovan maalaussarjan, joka miellytti kansallissosialisteja. Matkakirjassaan "Kolmannen valtakunnan vieraana" Olavi Paavolainen vierailee muun muassa Petersenin näyttelyssä 1936 ja kertoo vaikutelmiaan tämän maalauksista ja natsi-Saksan taiteesta. Vuonna 1938 hän sai laajempaa tunnustusta ja hänet nimitettiin taiteen professoriksi.


title: Wilhelm Petersen

text: Toisen maailmansodan sytyttyä 1939 Petersen liittyi armeijaan, jossa toimi sotilaana, sotapiirtäjänä ja sotakirjeenvaihtajana. Seuraavana vuonna hänet palkittiin Schleswig-Holsteinin kulttuuripalkinnolla. Vuonna 1941 hän piti retrospektiivin Kielin taidekeskuksessa.


title: Wilhelm Petersen

text: Petersen oli tutustunut Eduard Rhein-nimiseen kustantajaan 1920-luvulla. Sodan jälkeen Rhein antoi Petersenille töitä Hörzu-aikakauslehden kuvittajana.


title: Wilhelm Petersen

text: Vuonna 1953 Petersen rupesi tekemään suosittua lasten kuvakirjasarjaa "Mecki". Vuonna 1975 hänet palkittiin Friedrich Hebbel-palkinnolla Mecki-kirjojen kuvituksesta. Samana päivänä, kun hän sai palkinnon hänen kotitalonsa paloi tuhopolton seurauksena. Yli kolmannes hänen töistään tuhoutui palossa. Kaksi vuotta myöhemmin hän alkoi kärsiä näön heikkenemisestä, mikä teki työskentelyn vaikeaksi. Hän kuoli 1987 melkein näkönsä menettäneenä.


title: Additiivinen funktio

text: Lukuteoriassa additiivisena pidetään sellaista lukuteoreettista funktiota formula_1, jolle on voimassa


title: Additiivinen funktio

text: Additiivinen funktio on täydellisesti additiivinen, jos


title: Additiivinen funktio

text:
Koska tarkastellaan lukuteoreettisia funktioita, niin nollan ei katsota kuuluvan luonnollisten lukujen joukkoon.
Eräs ei-vakio esimerkki asiasta on logaritmifunktio, sillä formula_11.


title: Troll (norjalainen yhtye)

text: Troll on norjalainen black metal -yhtye. Se perustettiin vuonna 1992, kun 14-vuotias Stian Arnesen (Nagash) alkoi tehdä musiikkia ystäviensä Glaurungin ja Fafnirin kanssa. He kuitenkin lähtivät pian projektista, jolloin Nagash jatkoi Troll-projektia soolona ja julkaisi EP:n "Trollstorm over Nidingjuv" vuonna 1995 ja "Drep de kristne" 1996. Drep de kristne -levyssä (suomeksi Tappakaa kristityt) on voimakkaasti kristillisen uskonnon vastaiset sanoitukset.


title: Troll (norjalainen yhtye)

text: Drep de kristnen jälkeen Nagash keskittyi enemmän tärkeämpiin yhtyeisiinsä Dimmu Borgiriin ja Covenantiin. Tämän takia Troll ei ollut aktiivisena ennen vuotta 2000, jolloin Fafnir liittyi uudestaan bändiin. Yhtyeeseen liittyi myös uusia jäseniä. Nagashin huolehtiessa sekä kitaroista ja syntikoista Troll julkaisi vuonna 2000 levyn "The Last Predators" ja 2001 levyn "Universal".


title: Troll (norjalainen yhtye)

text: Vuonna 2008 Nagash kokosi uuden kokoonpanon yhtyeelleen ja aloitti uuden levyn levyttämisen vuoden 2009 tammikuussa. Tammikuussa 2010 Troll julkaisi uuden levyn "Neo-Satanic Supremacy", joka oli tyyliltään sinfonista black metallia.


title: Bla (ohjelmointikieli)

text: Bla on Wouter van Oortmerssenin 1996 kehittämä yleiskäyttöinen ohjelmointikieli. Tyypiltään se on niin sanottu epäpuhdas funktionaalinen ohjelmointikieli. Kielen merkittävin ominaisuus on tuki ensimmäisen luokan ympäristöille, joka mahdollistaa olio-ohjelmointia muistuttavan ohjelmointitavan muuten funktionaalisessa kielessä.


title: Bla (ohjelmointikieli)

text: Kielen kääntäjä on saatavilla Unix- ja Amiga-alustoille.


title: Lappeen Marian kirkko

text: Lappeen Marian kirkko on luterilainen kirkko Lappeenrannan keskustassa Keskuksen kaupunginosassa. Se on Lappeenrannan seurakuntayhtymään kuuluvan Lappeen seurakunnan kirkko. Kirkko vihittiin käyttöön kesäkuussa 1794.


title: Lappeen Marian kirkko

text: Lappeen kirkko on savitaipalelaisen Juhana Salosen rakentamista 7–8 kaksinkertaisista ristikirkoista (nuoremmista kahtamoiskirkoista) ainoa jäljellä oleva. Lappeen kirkko on oikeastaan kaksinkertainen kahtamoinen, jossa on tuplapäädyt. Se on rakennusteknisesti hyvin harvinainen.


title: Lappeen Marian kirkko

text: Vuonna 2008 kirkkoon kohdistui tammikuun 5. ja 6. päivän välisenä yönä tuhopolttoyritys, jonka palovaroitinlaitteet havaitsivat nopeasti.


title: Lappeen Marian kirkko

text: Kirkko on yksi Museoviraston määrittelemistä Suomen valtakunnallisesti merkittävistä rakennetuista kulttuuriympäristöistä.


title: Lappeen Marian kirkko

text: Lappeenrannan kaupungin linnoituskirkko paloi salamaniskusta vuonna 1790. Sen jälkeen uusi kirkko päätettiin rakentaa etäämmäksi kaupungista. Rakennustarvikkeet kirkkoa varten koottiin mantteliluvun mukaan, minkä lisäksi kirkkoa rakennettaessa tehtiin suuri määrä päivätöitä. Kirkon rakentaminen käynnistyi huhtikuussa 1792. Saman vuoden joulukuussa kirkossa pidettiin jo ensimmäinen jumalanpalvelus.


title: Lappeen Marian kirkko

text: Kirkon puusepäntyöt valmisti puuseppä Samuel Spåre. Vuonna 1793 viipurilainen taiteilija J. Dalström maalasi kalusteet ja samalla hän maalasi alttaritaulun ja lehtereiden apostolikuvat. Kirkko valmistui ja vihittiin Marian kirkoksi 21. kesäkuuta 1794. Kirkon vihki tuomiorovasti Emanuel Indreus Haminasta. Kirkon vihkimispäivänä sisärakennustyöt olivat vielä kesken ja ne valmistuivat vuoden 1795 loppuun mennessä.


title: Lappeen Marian kirkko

text: Kirkko ulkolaudoitettiin vuonna 1837. Vuonna 1881 kirkkoon tehtiin peruskorjaus ja paanukatto poistettiin ja korvattiin peltikatolla, samalla ikkunoita ja torneja muutettiin enemmän goottilaistyyliin sopivaksi.


title: Lappeen Marian kirkko

text: Vuonna 1929 kirkossa suoritettiin perustellinen uudistuskorjaus, jossa kirkko palautettiin alkuperäiseen asuunsa. Samalla kirkon tornin huipulle asennettiin tuuliviirikukko.


title: Lappeen Marian kirkko

text: Kellotapuli sijaitsee kirkon lounaispuolella ja se on Lappeenrannan ainoa säilynyt puhtaasti uusgoottilainen rakennus. Kellotapulin piirustukset on laatinut yli-intendentti E.B. Lohrmann vuonna 1852. Kellotapuli valmistui vuonna 1856.


title: Lappeen Marian kirkko

text: Kirkon ensimmäisen alttaritaulun maalasi J. Dalström. Se esitti Kristuksen ristiinnaulitsemista. Alttaritaulu lahjoitettiin Nuijamaan kirkkoon 1906, jossa alttaritaulu tuhoutui 1941 jatkosodan vaiheissa kirkkoineen.


title: Lappeen Marian kirkko

text: Kirkon nykyisen alttaritaulun on maalannut Alexandra Frosterus-Såltin vuonna 1885. Vuonna 1887 hovioikeuden asessori Johan Holmberg ja hänen vaimonsa lahjoittivat taulun kirkolle. Taulu kuvaa Kristuksen taivaaseen astumista.


title: Lappeen Marian kirkko

text: Vuonna 1794 valmistunut kirkko ehti toimia lähes 70 vuotta ilman urkuja. Pitkällisen ja monivaiheisen päätösprosessin ja rahankeruun jälkeen 1890-luvulla urut saapuivat kirkkoon. Vanhat urut ovat Kangasalan urkutehtaan valmistamat 36-äänikertaiset mekaaniset urut vuodelta 1967 ja nykyiset urut ovat 13-äänikertaiset urut vuodelta 2014.


title: Lappeen Marian kirkko

text: Kirkossa on yhdeksän erikokoista kynttiläkruunua. Niistä näyttävin on kirkon keskellä oleva Pietarista vuonna 1847 hankittu kristallikruunu. Sen hinta oli aikanaan 350 hopearuplaa, ja se on tiettävästi arvokkain Lappeen ja Lappeenrannan julkisissa tiloissa oleva käyttöesine.


title: Lappeen Marian kirkko

text: Alttaria lähinnä oleva kynttiläkruunu on valmistettu messingistä ja on ostettu Kalajoelta 1856.


title: Lappeen Marian kirkko

text: Kirkon muut kynttiläkruunut ovat pääosin peltisiä ja ne on hankittu kirkkoon 1819. Kyseiset kynttiläkruunut teki Viipurissa asuva juutalainen, joka putosi kruunuja asentaessaan ja kuoli.


title: Georgi Voronoi

text: Georgi Feodosjevitš Voronoi (; 28. huhtikuuta 1868 Žuravki, Venäjä, nyk. Ukraina – 20. marraskuuta 1908 Varsova, Puola) oli tunnettu ukrainalaista syntyperää ollut venäläinen matemaatikko. Hän määritteli muun muassa Voronoi-diagrammin.


title: Georgi Voronoi

text: Voronoi syntyi Pultavan alueella sijaitsevassa Žuravkin kylässä. Vuodesta 1889 lähtien hän opiskeli Pietarin yliopistossa Andrei Markovin johdolla. Maisterintutkinnon Voronoi suoritti 1894. Samana vuonna hänestä tuli Varsovan yliopiston professori. Siellä hän työskenteli ketjumurtolukujen parissa. Vuonna 1897 hän puolusti menestyksekkäästi väitöskirjaansa, jonka aiheena oli ketjumurtolukualgoritmin yleistys.


title: Georgi Voronoi

text: Voronoi kuoli vakavaan sairauteen 20. marraskuuta 1908. Hänen oppilaitaan olivat muun muassa Wacław Sierpiński ja Boris Delone .


title: Veljeni Leijonamieli (elokuva)

text: Veljeni Leijonamieli ("Bröderna Lejonhjärta") on Astrid Lindgrenin samannimiseen kirjaan pohjautuva ruotsalainen elokuva vuodelta 1977. Elokuvan on ohjannut Olle Hellbom ja sen käsikirjoittajana toimi Astrid Lindgren itse.


title: Veljeni Leijonamieli (elokuva)

text:
Elokuva kertoo kahdesta veljeksestä, Kaarlesta ja Joonatanista. Kaarle sairastaa tuberkuloosia ja tietää kuolevansa. Isoveli Joonatan lohduttaa häntä, että he tapaavat tähtien tuolla puolen taikamaailmassa nimeltä "Nangijala". Jonatan kuolee onnettomuudessa ennen Kaarlea, joka seuraa häntä pian. Veljekset tapaavat kuin tapaavatkin Nangijalassa ja joutuvat seikkailuihin pahan voimia ja niitä johtavaa Tengiliä vastaan.
"Video-oppaassa" vuodelta 1994 Bello Romano kutsuu elokuvaa loppuun asti viimeistellyksi, kunnianhimoiseksi ja monitasoiseksi ja antaa sille neljä tähteä viidestä, mikä vastaa sanallista arviota ”erinomainen”.


title: Kohtauksia eräästä avioliitosta

text: Kohtauksia eräästä avioliitosta ("Scener ur ett äktenskap", 1973) on Ingmar Bergmanin ohjaama ruotsalainen televisiosarja, josta on tehty myös elokuvaversio.


title: Kohtauksia eräästä avioliitosta

text: Sarjan kuusi osaa kuvattiin pääosin Fårön saarella, Gotlannin pohjoispuolella. Sen kuvasi Bergmanin vakiokuvaaja Sven Nykvist.


title: Kohtauksia eräästä avioliitosta

text: Vuonna 2003 Bergman teki sarjalle jatkoa. Hän ohjasi ja käsikirjoitti televisioelokuvan "Saraband", joka jäi hänen viimeiseksi ohjauksekseen.


title: Kohtauksia eräästä avioliitosta

text: Sarjassa on kuusi osaa, jolla on kullakin oma teemansa. Jokainen osa päättyy rentouttaviin ja kauniisiin kuviin Fårön saaresta.


title: Kohtauksia eräästä avioliitosta

text:
Televisiosarja kertoo Mariannen ja Johanin avioliittokriisistä, joka syvenee sarjan myötä. Pariskunta on ollut naimisissa 10 vuotta ja heillä on kaksi tytärtä. Alun ilmiselvän tylsistymisen jälkeen pariskunnan molemmat jäsenet harrastavat syrjähyppyjä, riitelevät ja Johan turvautuu jopa väkivaltaan. Myös pienet ja lähes näkymättömät teot ja sanat vaikuttavat suhteeseen. He vuoroin etääntyvät toisistaan ja palaavat takaisin yhteen. Viimein he eroavat, mutta ajan kuluttua pettävät uusia puolisoitaan toistensa kanssa. Bergmanin väittämä on, että kerran tunnettu läheisyys ei pääty viralliseen eroon.
Sarja ja siitä tehty elokuvaversio voittivat useita kansainvälisiä palkintoja, mm. Golden Globen vuoden 1975 parhaasta ulkomaisesta elokuvasta. Myös pääosanesittäjä Liv Ullmann sai palkintoja ja ehdokkuuksia pääosastaan Mariannena.


title: Kohtauksia eräästä avioliitosta

text: "Kohtauksia eräästä avioliitosta" on toiminut innoittajana monille elokuvantekijöille. Susanne Bierin ohjaama "Rakastan sinua ikuisesti" (2002) ja Aubrey Lamin hongkong-elokuva "Twelve Nights" (2000) ovat sille velkaa. Samoin Woody Allen, jonka elokuvassa Annie Hall (1977) on siitä jälkiä. Stanley Kubrickin "Eyes Wide Shut" (1999) oli erään amerikkalaiskriitikon mukaan kuin "Kohtauksia eräästä avioliitosta", Kenin ja Barbien esittämänä.


title: Kohtauksia eräästä avioliitosta

text: Elokuvalla oli suuri vaikutus yhdysvaltalaiseen käsikirjoittaja David Jacobsiin, joka oli kiinnostunut perhe-elämän tutkimisesta. Koska Jacobs tiesi elokuvan olevan liian vahva ja totuudenmukainen amerikkalaisyleisölle, hän kirjoitti helpommin myyvän perhe-elämää käsittelevän käsikirjoituksen, josta tehtiin televisiosarja "Dallas".


title: Kohtauksia eräästä avioliitosta

text: "The New York Timesin" kriitikot valitsivat "Kohtauksia eräästä avioliitosta" vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2009 elokuva pääsi mukaan kirjaan "Tusen svenska klassiker", johon koottiin tuhat ruotsinkielisten kirjojen, elokuvien, äänilevyjen ja tv-ohjelmien klassikkoa. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.


title: Piikkiohdake

text: Piikkiohdake ("Cirsium vulgare") kuuluu ohdakkeiden sukuun ja asterikasvien heimoon. Se on yleinen muinaistulokas koko Suomessa aina Oulun korkeuksille asti. Kasvia tavataan myös Keski- ja Etelä-Euroopassa sekä Pohjois-Amerikassa, missä se on tulokaslaji.


title: Piikkiohdake

text: Piikkiohdake kasvaa yleensä ottaen aika kuivilla kasvupaikoilla, kuten esimerkiksi niityillä, tienvarsilla, joutomailla, laitumilla, pihoilla ja hakkuuaukeilla. Piikkiohdake kasvaa noin 30–120 senttimetriä korkeaksi ja sen kukinto on vaaleahkonpunainen tai vaaleahkonvioletti. Se kukkii heinä-syyskuussa. Sen mykeröt ovat yksittäisiä tai muutaman mykerön kokoisissa tertuissa. Mykeröt ovat noin 3–4 senttimetrin levyisiä. Piikkiohdakkeen lehdet ovat yleensä ottaen vihreitä, pariliuskaisia, päältä hienopiikkisiä ja alta harmaakarvaisia. Varren siipipalteiden, lehtilaitojen ja kehtosuomujen piikit ovat vankkoja ja keltaisia. Piikkiohdakkeen vanha tieteellinen nimi oli "Cirsium lanceolatum".


title: Piikkiohdake

text: Piikkiohdake on Skotlannin kansalliskukka.


title: Keltaohdake

text: Keltaohdake ("Cirsium oleraceum") eli kaaliohdake on Suomessa harvinainen ohdakelaji. Sitä tavataan oikeastaan vain Ahvenanmaalla, mutta muualtakin maasta on satunnaisia löytöjä. Kasvi on yleisempi Keski- ja Itä-Euroopassa. Suomessa keltaohdake on vaarantunut laji.


title: Keltaohdake

text: Keltaohdake kasvaa kosteilla niityillä, joutomailla, ojanpientareilla ja kosteissa lehdoissa. Se kasvaa noin 50–150 cm korkeaksi, ja sen kukat ovat vaaleankeltaisia. Keltaohdake kukkii heinä-elokuussa. Sen lehdet ovat vihreitä, lähes kaljuja, pariliuskaisia ja laidoiltaan ohut- ja keltapiikkisiä. Ylimmät lehdet ovat sepiviä ja yleensä liuskattomia. Lisäksi sen mykeröiden alla on leveitä kellanvihreitä ylälehtiä.


title: Savijäkkärä

text: Savijäkkärä eli liejujäkkärä ("Gnaphalium uliginosum") on Lappia ja Kainuuta lukuun ottamatta koko Suomessa yleinen jäkkärien ("Gnaphalium") sukuun ja asterikasvien (Asteraceae) heimoon kuuluva kasvilaji. Se kasvaa avoimilla kosteilla paikoilla.


title: Savijäkkärä

text: Savijäkkärän korkeus on noin 5–25 cm, ja sen kukat ovat kellertävänruskeita. Savijäkkärän lehdet ovat kapeansuikeita tai kapean vastapuikeita tai jotain välimuotoja näiden väliltä. Ylimmät lehdet suojaavat pienistä mykeröistä koostuvia palleromaisia latvaryhmiä. Savijäkkärän kehtosuomut ovat suurimmaksi osaksi tummanruskeita tai oljenkellertäviä tai joitain siltä väliltä. Savijäkkärä on tiheäkarvainen. Etenkin sen alimmat haarat ovat kohenevia tai rentoja.


title: Savijäkkärä

text: Savijäkkärä on kosteita peltoja vaivaava yksivuotinen ruohovartinen rikkakasvi.


title: Hekseeni

text: Hekseeni (CH) on kuuden hiiliatomin ja kahdentoista vetyatomin muodostama kemiallinen yhdiste, jossa on joidenkin hiiliatomien välillä oltava yksi kovalenttinen kaksoissidos. Hekseeni kuuluu hiilivetyihin ja tarkemmin luokiteltuna alkeeneihin, joita ovat myös eteeni, propeeni, buteeni, penteeni, hepteeni, okteeni, noneeni ja dekeeni.


title: Hekseeni

text: Hiiliatomien välinen kaksoissidos voi olla monessa kohtaa, eli hekseenillä on monia isomeerisia muotoja, kuten esimerkiksi 1-hekseeni (CAS-numero 592-41-6) ja 2-hekseeni (CAS-numero 592-43-8). Tällöin saadaan erilaisia hekseenejä. Lisäksi hiilivetyketju voi olla haaroittunut tai muodostaa ympyrän. Ympyrän muodostaessaan hekseenistä tulee syklohekseeni. Syklohekseenin rakennekaava on vain hieman erilainen kuin aromaattisten hiilivetyjen perusyhdisteen eli bentseenin rakennekaava.


title: Pimeyden talo

text: Pimeyden talo ("Black House", 2001) on Stephen Kingin ja Peter Straubin kirjoittama romaani, joka on jatko-osa aiemmalle myös yhteistyönä kirjoitetulle romaanille Talismaani.


title: Pimeyden talo

text: Tarinassa tuttu päähenkilö Jack Sawyer on varttunut jo aikamieheksi (kolmekymppiseksi) ja jälleen hänet vedetään mukaan ihmeelliselle matkalle (jo hänen unohtamaansa) Territorioihin ja muihinkin mystisiin paikkoihin. Rappio on tullut jäädäkseen tähän maailmaan ja etenkin sen pieneen kauniiseen ja idylliseen asuinympäristöön, ja jälleen on Jackin otettava ohjat käsiinsä. Siitä alkaa suuri seikkailu, josta ei ihmeellisyyksiä puutu.


title: Pimeyden talo

text: Kirjassa viljellään yhtymäkohtia ja tarinallisia viitteitä Kingin Mustaan torniin (sekä Pedon sydämeen) mainitsemalla muun muassa Murtajista, revolverimies Rolandista ja tämän Ka-Tetistaan sekä Punaisesta Kuninkaasta.


title: American Recordings

text: American Recordings on levy-yhtiö jonka Rick Rubinin perusti vuonna 1988, sen jäleen kun hän oli lähtenyt Def Jam Recordingsin erimielisyyksien takia. Aluksi yhtiö toimi nimellä Def American, mutta muutti sen myöhemmin nykyiseen muotoonsa. Nykyään emoyhtiönä on Sony Music.


title: American Recordings

text: Hänen ohjauksellaan Red Hot Chili Peppers teki vuonna 1991 monikertaisen platinalevyn saavuttaneen Blood Sugar Sex Magik -levyn. Hän sai myös Johnny Cashin suosio oli hiipunut mutta hänen levytettyään American Recordingsille vuonna 1994 ja hän sai viisi Grammy-palkintoa ja hänen uransa lähti uuteen nousuun. Hän kuuluikin yhtiön suositumpiin artisteihin, joihin kuuluvat myös Danzig, Slayer, System of a Down ja The Black Crowes. Levy-yhtiön ensimmäinen albumijulkaisu oli Danzigin debyyttialbumi Danzig elokuussa 1988.


title: David Tod

text: David Tod (21. helmikuuta 1805 Youngstown – 13. marraskuuta 1868) oli yhdysvaltalainen poliitikko.


title: David Tod

text: Tod oli ehdolla Ohion kuvernööriksi vuosina 1843 ja 1845, mutta hävisi kummallakin kerralla. Presidentti James Knox Polk nimitti hänet suurlähettilääksi Brasiliaan, jossa hän toimi vuosina 1847–1851. Hän liittyi ennen sisällissotaa republikaanipuolueen jäseneksi, ja toimi Ohion kuvernöörinä vuosina 1862–1864.


title: Gertrud Scholtz-Klink

text: Gertrud Scholtz-Klink (synt. Gertrud Emma Treusch, 9. helmikuuta 1902 Adelsheim, Baden-Württemberg, Saksa – 24. maaliskuuta 1999 Bebenhausen, Baden-Württemberg, Saksa) oli kansallissosialistisen naisliiton NS-Frauenschaftin johtaja ("Die Reichsfrauenführerin") ja Saksan kansallissosialistisen työväenpuolueen jäsen.


title: Gertrud Scholtz-Klink

text: Vaikka Scholtz-Klink saavutti natsi-Saksan korkeimman arvonimen ja tehtävän, jonka nainen saattoi saavuttaa, hän oli siitä huolimatta selvästi miesvaltaisen yhteiskuntansa varjossa eikä nauttinut todellista miesten yli nousevaa määräysvaltaa.


title: Gertrud Scholtz-Klink

text: Gertrud Treusch syntyi Adelsheimissa 1902. Hänen pienporvarilliset vanhempansa kuuluivat luterilaiseen kirkkoon. Isä oli maanmittauslaitoksen virkamies ja perheeseen kuului Gertrudin lisäksi kaksi veljeä. Vuonna 1904 perhe muutti Eberbachiin, jossa Gertrud kävi peruskoulua 1908–1912. Hänen isänsä kuoli 1910 ja perhe muutti Mosbachiin 1912. Mosbachissa Gertrud kävi kansakoulun loppuun ja jatkoi oppikouluun. Valmistuttuaan oppikoulusta hän asui äitinsä luona ja työskenteli Punaisen Ristin parissa ja myöhemmin journalistina.


title: Gertrud Scholtz-Klink

text: Vuonna 1920 hän avioitui sveitsiläisen rehtorin Eugen Klinkin kanssa tämän 27-vuotissyntymäpäivänä. Pariskunta muutti Altenheimiin, jossa he saivat kuusi lasta, joista tosin kaksi kuoli vielä lapsena. Gertrud Klink ei osoittanut vielä suurempaa kiinnostusta politiikkaan, mutta hänen miehensä osallistui mielellään natsien kokouksiin ja matkusti aina Nürnbergin puoluepäiville. Viimein Gertrud lähti kuitenkin miehensä mukaan ja osallistui vuoden 1929 Nürnbergin ”Itsevarmuuden päivän” puoluekokoukseen. Seuraavan vuoden maaliskuun alussa hän liittyi kansallissosialistiseen puolueeseen miehensä kanssa, joka kuoli sydänkohtaukseen puoluekokouksessa Schwarzwaldin Gutachissa saman kuun lopulla. Getrud sai valtiolta miehensä kuolemasta pienen korvauksen ja muutti asumaan äitinsä Ellmendingeniin.


title: Gertrud Scholtz-Klink

text: Pian Gertrudista tuli kansallissosialistisen naisliiton Badenin aluejohtaja. Vuonna 1931 Gregor Strasser hajotti kaikki keskenään kilpailevat kansallissosialistisesti suuntautuneet naisjärjestöt ja liitot ja perusti tilalle yhden suuren organisaation NS-Frauenschaftin (NSF). Gertrud otti badenilaisten naisjärjestöjen johdon haltuunsa NSF:n alle. Seuraavan vuoden elokuussa Gertrud Klink avioitui maalaislääkäri Günther Scholtzin kanssa, joka oli myös natsipuolueen paikallisjohtajia ("Ortsgruppenführer")


title: Gertrud Scholtz-Klink

text: Vuonna 1932 hän osallistui NSF:n aluejohtajien kokouksiin Münchenissä ja Berliinissä. Kokouksissa hän tutustui Paula Siberiin. Gertrudista tuli naisliiton tiedottaja ja neuvonantaja Badenin sisäministeriöön ja naisten työpalvelun johtaja Badeniin, Württembergiin ja kreivikuntaan. Uutenavuonna 1934 Gertrud Scholtz-Klink muutti Berliiniin valtakunnan työpalvelun DAF:n johtajan Konstantin Hierlin käskystä. Heinäkuussa hänet nimitettiin DAF:n naisosaston johtajaksi ja tässä virassa hän toimi aina vuoteen 1936, vaikka oli halunnut olla pääkaupungissa vain yhden vuoden. 8. syyskuuta 1934 hän piti ensimmäisen puheensa Nürnbergin puoluepäivillä.


title: Gertrud Scholtz-Klink

text: Marraskuussa 1936 Scholtz-Klink palkittiin puolueen kultaisella ansiomerkillä ("Goldenen Ehrenzeichen") Seuraavana vuonna hänet palkittiin jälleen, tällä kertaa kultaisella puoluemerkillä ja hänestä tuli Saksan oikeiston akatemian jäsen. Hän erosi miehestään Günther Scholtzista ja matkusteli pohjoismaissa vieraillen Kööpenhaminassa ja Tukholmassa propagoimassa paikallisille oikeistolaisille. Samana vuonna hän sai tietää ensimmäisen kerran keskitysleirien olemassaolosta.


title: Gertrud Scholtz-Klink

text: Gertrud Scholtz-Klink oli ehdottoman lojaali kansallissosialismille ja Adolf Hitlerille. Eräässä puheessaan hän sanoi:


title: Gertrud Scholtz-Klink

text: ”"Me tuomme äitiydemme hedelmät Führerille ja sanomme hänelle, ’Tämä on parasta mitä voimme tarjota. Siksi tämä kuuluu sinulle.’"”


title: Gertrud Scholtz-Klink

text: Vuoden 1938 alkupuolella muiden natsijohtajien lailla Scholtz-Klink tehosti Itävaltaan suunnattua propagandatyötä. Kotimaassa hän yhdisti Saksan punaisen ristin omaan naisjärjestöönsä ja hänestä tuli Saksan punaisen ristin osasto III:n johtaja. Keväällä 1939 hän vieraili Benito Mussolinin luona Italiassa ja muutamaa päivää myöhemmin Lontoossa, jossa hän pyrki vakuuttamaan englantilaiset Saksan rauhantahtoisuudesta.


title: Gertrud Scholtz-Klink

text: Elokuun alussa 1940 Scholtz-Klink matkusti ihailemaan vallattua Ranskaa. Kuukauden lopulla hän vieraili kenraalieversti Böttgerin ja SS-Obergruppenführer August Heissmeyerin kanssa Ravensbrückin keskitysleirillä, joka oli tarkoitettu erityisesti naisvangeille. 6. joulukuuta hän meni naimisiin Heissmeyerin kanssa. Heissmeyeristä tuli Gertrudin kolmas aviomies. Seuraavan vuoden keväällä hän matkusti eri puolella Italiaa pitämässä kokouksia maassa oleskeleville saksalaisille. Scholtz-Klink sai myös valloitettujen alueiden naisten johdon käsiinsä. Jatkosodan aikana hän vieraili Suomessa Lotta-Svärd -yhdistyksen kutsumana.


title: Gertrud Scholtz-Klink

text: Gertrud synnyttikin viidennen ja viimeiseksi jäävän lapsensa berliiniläisessä bunkkerissa 1944. Samana vuonna hänet palkittiin ”kultaisella äitiyden ristillä”. Mitali myönnettiin yleensä hyvin monilapsisten perheiden äideille. Gertrudin ja Heissmeyerin perheessä olikin nyt 11 lasta, sillä Heissmeyer toi perheeseen kuusi lasta edellisestä avioliitostaan.


title: Gertrud Scholtz-Klink

text: Puna-armeijan lähestyessä Berliiniä keväällä 1945 Gertrud yhdessä Heissmeyerin kanssa muodosti viimeiseen taisteluun osallistuvan ryhmän naisjärjestön johtajakollegoistaan, naisjärjestön tytöistä, Hitler-Jugendiin kuuluvista lapsista ja muutamasta sotilaasta. Spandaun NAPOLA-koulu toimi ryhmän tukikohtana. 23. huhtikuuta pitkin Eurooppaa levisi perätön huhu, että ”naisten Führer” olisi tehnyt itsemurhan. 26. ja 27. päivän välisenä yönä hän ja hänen miehensä jättivät ryhmänsä ja pakenivat tukikohdasta. He pyrkivät johtajansa Hitlerin luo valtakunnankansliaan, mutta yritys epäonnistui ja he piiloutuivat radiotaloon. Natsi-Saksan viimeisissä uutislähetyksissä Gertrud kielsi tehneensä itsemurhan. Jatkaessaan pakoa hän haavoittui lievästi ja pariskunta joutui puna-armeijan pidättämäksi. He olivat vangittuina Magdeburgin lähellä olevassa sotavankileirissä, mutta heidät vapautettiin muutaman päivän kuluttua.


title: Gertrud Scholtz-Klink

text: Pariskunta vietti kahdeksan viikkoa Leitzkaussa maalaisperheen luona. Heissmeyer teki maatöitä ja Scholtz-Klink toimi kotiapulaisena. Päästäkseen länsiliittoutuneiden miehittämään etelä-Saksaan he hankkivat väärennetyt paperit nimillä Heinrich ja Maria Stuckenbrock. He muuttivat Tübingenin Bebenhauseniin, jossa Heissmeyer teki metsätöitä Scholtz-Klinkin pysytellessä kotirouvana.


title: Gertrud Scholtz-Klink

text: Vuonna 1948 Ranskan tiedustelupalvelu Sûreté pidätti pariskunnan. Gertrud tuomittiin vääristä papereista vankilaan puoleksitoista vuodeksi. Hän joutui vastaamaan myös denatsifikaatio-tutkinnassa. Seuraavana vuonna hänet armahdettiin ja vapautettiin. 1950-luvulle tultaessa hänen vapauttamistaan arvosteltiin laajasti. Vuonna 1951 juttu käsiteltiin uudelleen, mutta hänen miehensä lähetti armahduspyynnön. Jutun jatkokäsittelyä lykättiin Gertrudin eduksi eikä hän palannut vankilaan.


title: Gertrud Scholtz-Klink

text: Gertrud Scholtz-Klink antoi ensimmäisen haastattelunsa sodan jälkeen 1974 ja neljä vuotta myöhemmin hän julkaisi myös muistelmansa. August Heissmeyer kuoli 16. tammikuuta 1979. Gertrud eli vielä 20 vuotta ja kuoli Bebenhausenissa maaliskuussa 1999.


title: Twink (MMORPG)

text:
Twink on pelihahmo, joka tietokoneen pelin antamien sääntöjen sekä rajojen mukaan löytää ja käyttää hyväksi jonkinlaista virheitä tai vikoja pelissä olevissa tilastoissa, sosiaaliapuvälineissä, asetuksissa tms. tehdäkseen oman hahmonsa voimakkaammaksi kuin kenenkään muiden pelaajien tekemät hahmot.
Tietokoneroolipeleissä sekä MMORPG:ssa "twinkkaaminen" on tapa, jolla pelihahmo on muihin hahmoihin verrattuna epätasaisesti tehty esimerkiksi antamalla hahmolle parempia aseita tai resursseja, jotka eivät olisi normaalisti alhaisella tasolla olevan hahmon saatavissa tai käytettävissä.


title: Twink (MMORPG)

text: Twinkkaamista harrastetaan, jotta hahmon kehitys nopeutuisi tai jotta pelihahmolla olisi parempia mahdollisuuksia tappaa muiden pelaajien hahmot PvP:ssa eli pelaaja vastaan pelaaja -pelimuodossa. PvP-twinkkaus on yleistä kehittymättömillä hahmoilla, koska erot pelaajien ominaisuuksien välillä ovat huomattavasti suurempia kuin pelin loppuvaiheissa. Roolipeliyhteisön mielipiteet twinkkaamisesta ja twinkeista vaihtelevat. Joidenkin pelaajien mielestä twinkit ovat luonnollisia ja twinkkaaminen on hyväksyttävää. Jotkut pelaajat ovat toisaalta sitä mieltä, että twinkeilla pelit tehdään sekä epäreiluiksi että epätasaisiksi.


title: Neronov

text: Neronov tai Neronoff (ven. Неронов) voi tarkoittaa seuraavia:


title: Gustaf Cederberg & Co

text: Gustaf Cederberg & Co oli vuosina 1871–1920 Pohjois-Karjalassa toiminut metsäteollisuusyritys, joka omisti aikanaan Penttilän, Karsikon ja Pekkalan sahat Joensuussa. Yritys aloitti toimintansa avoimena yhtiönä ja se muutettiin osakeyhtiöksi 1908. Yhtiön toiminta päättyi 1920 ja se fuusioitiin 1943 Kaukas Oy:hyn.


title: Gustaf Cederberg & Co

text: Yhtiön perustaja oli Pietarsaaresta kotoisin ollut Jakob Gustav Cederberg (1823–1875). Kirvesmiehenä työskennellyt Cederberg muutti 1843 Liperiin ja toimi sitten Penttilän lastauspaikan hoitajana ja suolanmittaajna. Joensuun kaupungiksi tulon jälkeen 1848 Cederberg haki porvarioikeuksia ja ryhtyi kauppiaaksi. Hän hankki haltuunsa Penttilän tilan maanviljelijä Antti Mustoselta kahdella kaupalla vuosina 1859 ja 1870 ja aloitti 1870 sahaustoiminnan vuokraamallaan Hasanniemen sahalla.


title: Gustaf Cederberg & Co

text: Vuonna 1871 Cederberg yhdessä Petter Parviaisen kanssa perusti Penttilän sahan, joka aloitti toimintansa saman vuoden syksyllä. Penttilän tilan alueelle perustettiin myös laivanveistämö. Cederberg oli aloittanut myös laivaliikenteen harjoittamisen muutamia vuosia aikaisemmin. Penttilän saha paloi 1872, mutta se rakennettiin pian uudelleen. Vuonna 1875 Cederberg luovutti yrityksen pojilleen Bernhard Cederbergille (1852–1886) ja Carl Johan "Janne" Cederbergille (1847–1908) ja vuonna 1879 Petter Parviainen myi osuutensa yhtiöstä. Yhtiön toinen suurempi sahalaitos, Karsikon saha, aloitti toimintansa 1877 ja samana vuonna vuokrattiin myös vientilautatarha Viipurin läheltä Ryövälinniemestä.


title: Gustaf Cederberg & Co

text: Penttilän saha paloi uudelleen 1896. Vuosikymmenen lopulla Cederbergin yhtiö perusti myös villankehruu-, kutomo-, ja värjäystehtaan. Vuonna 1904 aloitettiin sahan rakentaminen Pekkalaan. Suurlakon jälkeen 1906 Cederbergien kaikilla kolmella sahalla oli lakko, joka päättyi työntekijöiden tappioon. Vuonna 1910 yhtiön laivanveistämöllä oli kirvesmiesten lakko, mutta sekin vesittyi rikkurityövoiman käyttöön.


title: Gustaf Cederberg & Co

text: "Osakeyhtiö Gustaf Cederberg & Co" perustettiin 20. tammikuuta 1908. Kahta kuukautta myöhemmin Janne Cederberg kuoli Pariisissa. Hänen seuraajakseen yhtiön johtoon tuli Väinö Cederberg (1881–1917). Vuonna 1916 tehtiin päätös keskittää kaikki sahaustoiminta uudistettavalle Penttilän sahalle ja lopettaa samalla Karsikon ja Pekkalan sahat. Uusi Penttilän saha otettiin käyttöön 1918 ja se oli valmistuessaan Pohjoismaiden suurin sahalaitos. Väinö Cederbergin kuoltua 25. marraskuuta 1917 yhtiön myynti tuli ajankohtaiseksi. Pari vuotta tämän jälkeen vuonna 1920 Penttilän saha myytiin Kaukas Fabrikille. Saha siirtyi 1924 Repola Wood Ltd:lle ja sitä laajennettiin voimakkaasti 1920-luvulla. Toisen maailmansodan jälkeen Penttilän sahan omistajaksi tuli Rauma-Repola Oy. Sahan toiminta jatkui vuoteen 1988 saakka ja sen rakennukset paloivat 1996.


title: Nationalpolitische Erziehungsanstalten

text: Nationalpolitische Erziehungsanstalten, lyh. NPEA (. Yleisesti käytetty kutsumanimitys Napola, joka oli lyhenne termistä "Nationalpolitische Lehranstalt" ) olivat natsi-Saksassa toimineita sisäoppilaitoksia. Ne perustettiin ”yhteisöllisiksi koulutuspaikoiksi” lapsille ja nuorisolle sen jälkeen kun Saksan kansallissosialistinen työväenpuolue otti vallan vuonna 1933.


title: Nationalpolitische Erziehungsanstalten

text: Koulujen tarkoitus oli kasvattaa Saksalle uusi sukupolvi poliittisia, sotilaallisia ja hallinnollisia johtajia. Niihin pääsivät pelkästään rodullisesti täysin puhtaiksi luokitellut pojat ja tytöt. Päässeiden tuli olla täysin terveitä, eikä kouluihin hyväksytty lapsia, joilla oli ongelmia näön tai kuulon kanssa. Hampaiden tuli olla terveet ja hyvin hoidetut. Myös keskinkertaista korkeampaa älykkyyttä odotettiin ja hakijoiden tuli läpäistä kahdeksan päivää kestävät pääsykokeet.


title: Nationalpolitische Erziehungsanstalten

text: Napoloihin päässeille pojille annettiin kadettia vastaava arvo "Jungmann". Jungmannit olivat iältään 11–18-vuotiaita.


title: Nationalpolitische Erziehungsanstalten

text: Kouluissa vallitsi sotilaallinen kuri ja järjestys. Varsinkin poikien kouluissa oppilaita kannustettiin keskinäiseen kamppailuun ja nokkimisjärjestyksen luomiseen väkivalloin. Siksi loukkaantumiset olivat yleisiä opetuksen ulkopuolella, mutta myös sen aikana. Noin viidesosa Napoloiden oppilaista karsittiin kouluista erilaisten koulussa saatujen ruumiinvammojen vuoksi.


title: Clostridium difficile

text: Clostridium difficile (CDF) on grampositiivinen, sauvanmuotoinen anaerobinen bakteeri. Se voi aiheuttaa muun muassa ohut- ja paksusuolen tulehdusta, jos suoliston normaalifloora tuhoutuu antibioottikuurin yhteydessä. Oireena voi olla vaikeahoitoinen, huonokuntoisilla kuolemaan johtava veriripuli. Kuolleisuus on 10–12 prosenttia.


title: Clostridium difficile

text: Bakteeri leviää erityisesti sairaaloissa. Se leviää kosketustartuntana, joten muun muassa tiukennettu käsihygienia voi jarruttaa epidemian leviämistä. Käsihuuhteet eivät tehoa siihen, vaan kädet on pestävä saippualla ja vedellä. Jälkiseurauksena taudista voi olla suoliston vaurioituminen ja reuma. Taudin vakavin muoto on pseudomembranoottinen enterokoliitti, jossa suolistossa on katteisia, tulehtuneita alueita. Vaikeammissa tapauksissa hoitona käytetään lähinnä suun kautta metronidatsolia ja toissijaisesti vankomysiinia, muita hoitovaihtoehtoja ovat uusi (2011) erittäin kallis antibiootti fidaksomisiini (fidaksomysiini), ulosteensiirto tai henkeä uhkaavassa tilassa jopa paksusuolen poisto leikkauksella.


title: Clostridium difficile

text: C. difficile on sukua botulismia aiheuttavalle "Clostridium botulinum" -bakteerille. Antibiootit eivät tehoa siihen. Bakteeri muodostaa itiöitä, joista osa tuottaa ripulin aiheuttavia toksiineja. Entistä vaikeampaa tautimuotoa aiheuttava uusi C. difficile -kanta (PCR ribotyyppi 027) tuottaa entisiin verrattuna moninkertaisen määrän toksiineja ja on vastustuskykyinen kinoliryhmän mikrobilääkkeille.


title: Clostridium difficile

text: Ruokavalion trehaloosi-sokerit voivat lisätä D. difficilen aiheuttaman suolistotulehduksen vakavuutta.


title: Kollivuoret

text: Kollivuoret (tamiliksi கொல்லி மலை) on pieni vuorijono Tamil Nadun keskiosassa Intiassa. Vuorten korkeus on noin 1 000–1 300 m ja pinta-ala 280 km². Kollivuoret kuuluvat Itä-Ghatien vuoristoon, joka kulkee pitkin Etelä-Intian rannikkoa lähes yhdensuuntaisena sen kanssa.


title: Kollivuoret

text: Kollivuorten rinteillä on paikallisella heimolla malayaleilla pyhiä lehtoja joita on yli 250 kappaletta. Näiden lehtojen vuoksi alue on säilynyt melko koskemattomana. Sen vuotuinen sademäärä on keskimäärin 1467,05 millimetriä. Alueella kasvaa perinteisiä lääkekasveja, joista osa on harvinaisia, niitä myös kerätään ja myydään. Kollivuorilla on myös perinteistä maanviljelyä jossa viljellään riisiä, hedelmiä, palkokasveija, linssejä, maniokkia sekä kahvia ja pippuria. Alueella elää myös useita endeemisiä eläinlajeja.


title: Miniteatteri

text: Hämeenlinnan Miniteatteri on lasten ja nuorten harrastajateatteri, joka toimii Hämeenlinnan kaupungin ylläpitämässä noin 80 paikkaisessa studioteatterissa keskustassa Kulttuuri- ja kongressikeskus Verkatehtaan yhteydessä. Miniteatteri kuuluu Lasten ja nuorten kulttuurikeskus ARX:iin, joka on osa valtakunnallista Taikalamppu-verkostoa. Tila sisältää valo- sekä äänikaluston ja on vapaasti muunneltavissa projektien tarpeiden mukaisesti.


title: Miniteatteri

text: Noin 160:lle iältään 7–20-vuotiaalle harrastajalle tarjotaan teatteri-ilmaisuopetusta ja esittävän taiteen perusopetusta. Toiminta on jatkunut vuodesta 1957 lähtien. Miniteatterin perustajana pidetään hämeenlinnalaista kulttuurivaikuttajaa, Kauko Soirilaa. Hänen aloitteesta syntyi myös Aulangon Lastentapahtuma, josta myöhemmin kehittyi Lasten taidefestivaali Hippalot. Hämeenlinnan Vuonna 1982 Hämeenlinnan kaupunki päätti rakentaa teatterille omat tilat Verkatehtaalle. Teatterikerhon alkuunpanema nuorisojaosto itsenäistyi omaksi Hämeenlinnan Miniteatteri ry:ksi vuonna 1995.


title: Miniteatteri

text:
Teatterilaiset valmistavat omissa toimitiloissaan esitettäväksi kahdesta kolmeen näytelmää vuosittain. Ohjelmistossa on ollut runsaasti historiallisia ja yhteiskunnallisia esityksiä. Teatteri on saanut tunnustusta ja kiitosta lasten oikeuksia käsittelevistä näytelmistä. Se on vastaanottanut 1997 Hämeen Sanomien kulttuuripalkinnon(1997), opetusministeriön Lasten päivä -palkinnon (2002), Työväen Näyttämöpäivien yleisöpalkinnon Mikkelissä Kotiin-näytelmästä (2002)sekä Tapaus Allu Salminen -näytelmästä Työväen Näyttämöpäivien yleisöpalkinnon (2004).
Vuosien varrella Miniteatteri on osallistunut sekä Suomessa että ulkomailla teatterifestivaaleille. Teatterilaiset ovat dramatisoineet ja esittäneet niin kotimaisten kuin ulkomaistenkin kirjailijoiden tuotantoa. Näyttämölle on sovitettu sekä uusien että perinteisten kirjailijoidemme tarinoita, muun muassa Riitta Jalosen "Tyttö ja naakkapuu", Aleksanteri Ahola-Valon näytelmä "Aikuiset ja lapset kasvatuksen pyörteissä"," Valon lapsia" ja "Nuohoojapoika", Aleksis Kiven "Kullervo" sekä Sirpa Puskalan "Tapaus Allu Salminen", joka kertoo Ruotsissa asuvan siirtolaispojan rankan ja voimille käyvän selviytymistarinan. Peter Hoegin Rajatapaukset ja Jostein Gaarderin "Pasianssimysteeriö" olivat kumpikin maailman näytelmä –kantaesityksiä. Muista ulkomaisten kirjailijoiden teoksista sovitetuista näytelmistä mainittakoon muun muassa J.M. Barrien "Peter Pan", David Almondin "Skellig" sekä vielä Ludmila Razumovskajan Pietarin katulapsista kertova näytelmä "Kotiin".


title: Miniteatteri

text: Ohjelmistoon kuuluu myös satunäytelmiä, joiden sovituksiin ja dramatisointeihin lapset itse saavat osallistua. Näin he oppivat kokonaisvaltaisesti teatterin tekemistä, kun opetus ja varsinainen näytelmien ohjaaminen kulkevat rinta rinnan. Nuoret voivat omien kykyjensä ja kiinnostuksensa mukaan tutustua teatterinteon eri osa-alueisiin esimerkiksi kirjoittamalla käsikirjoituksia ja ohjaamalla näytelmiä. Ryhmien vetäjinä toimivat teatterin kokopäiväinen ohjaaja Marja Myllyniemi, vierailevat ohjaajat, eri taidealojen opiskelijat, sekä pitempään harrastuksessa mukana olleet nuoret itse.


title: Miniteatteri

text: Miniteatterin toiminnan päätavoitteena on saada lapset innostumaan laaja-alaisesti teatterista ja muista taiteenaloista sekä ohjata heidät ymmärtämään ja sisäistämään taiteen merkitystä. Tarkoituksena on rohkaista ja etsiä keinoja, joiden avulla lapset ja nuoret alkaisivat itse käsitellä ja analysoida omia ajatuksiaan aikuisen tuella. Teatterissa harrastamisen tärkeimpiin menetelmiin kuuluvat vapaaehtoisuus ja kiireettömyys. Näyttelijät ohjataan huomaamaan, miten merkittävää on pienien hetkien kokeminen ja muistiin sieppaaminen sekä niiden käyttö myöhemmin sopivassa tilanteessa.


title: Miniteatteri

text: Kesä-heinäkuun ajaksi teatteri muuttaa Aulangon puistometsässä sijaitsevaan Graniittilinnaan, jossa on esitetty vuodesta 1961 lähtien joka kesä lastennäytelmiä. Ohjelmistoon on kuulunut perinteisiä tarinoita kuten "Tuhkimo", "Lumikki", "Prinsessa Ruusunen", "Kolme pientä porsasta" sekä "Hölmöläisiä". Aulangolla nähty kantaesitys oli Tiina ja Sinikka Nopolan näytelmä "Heinähattu ja Vilttitossu", josta on kirjoitettu suosittu kirjasarja.


title: Malesian Grand Prix 2008

text: Malesian Grand Prix 2008 (virallisesti 2008 Formula 1 Petronas Malaysian Grand Prix) oli Formula 1 -kauden 2008 toinen osakilpailu, joka ajettiin 23. maaliskuuta Sepangin moottoriradalla Malesiassa.


title: Malesian Grand Prix 2008

text: McLaren kuljettajat saivat rangaistuksen estelystä aika-ajojen lopussa. Palkintokorokkeella nähtiin kaksi suomalaista kuljettajaa. Kilpailu oli kautta aikojen menestyksekkäin suomalaiskilpailu, sillä aiempi menestyksekkäin kilpailu oli päättynyt suomalaisten sijoituttua toiselle ja kolmannelle sijalle edellisen kauden Japanin GP:ssä.


title: Malesian Grand Prix 2008

text: Ferrarin Kimi Räikkönen voitti kilpailun ennen BMW Sauberin Robert Kubicaa.


title: Bahrainin Grand Prix 2008

text: Bahrainin Grand Prix 2008 (virallisesti 2008 Formula 1 Gulf Air Bahrain Grand Prix) oli Formula 1 -kauden 2008 kolmas osakilpailu, joka ajettiin 6. huhtikuuta Bahrain International Circuitin moottoriradalla Sakhirissa Bahrainissa.


title: Bahrainin Grand Prix 2008

text: Harjoituksissa McLarenin Lewis Hamilton ajautui rajusti ulos radalta. Paalupaikalle ylsi ensimmäistä kertaa urallaan ja tallinsa BMW Sauberin historiassa puolalainen BMW Sauber -kuljettaja Robert Kubica. Kilpailun voitti toisesta ruudusta lähtenyt Felipe Massa, joka otti näin kauden ensimmäiset pisteensä ja samalla uransa ensimmäisen voiton kilpailussa, johon ei lähtenyt paalupaikalta.


title: Espanjan Grand Prix 2008

text: Espanjan Grand Prix 2008 (virallisesti Formula 1 Gran Premio de España Telefónica 2008) oli Formula 1 -kauden 2008 neljäs osakilpailu, joka ajettiin 27. huhtikuuta Circuit de Catalunyan moottoriradalla Barcelonassa.


title: Espanjan Grand Prix 2008

text: Heikki Kovalaiselle sattui onnettomuus, kun McLarenin vasen eturengas räjähti ja auto syöksyi täysillä Campsa-mutkasta sisään rengasvalliin. Hänet vietiin helikopterilla sairaalaan. Kimi Räikkönen voitti kilpailun.


title: Espanjan Grand Prix 2008

text: Kilpailu jäi talousvaikeuksiin ajautuneen Super Aguri -tallin viimeiseksi F1-sarjassa.


title: Tour de Ski 2007–2008

text: Tour de Ski 2007–2008 kilpailtiin 28. joulukuuta–6. tammikuuta.


title: Tour de Ski 2007–2008

text: Kilpailusarjassa oli kahdeksan osakilpailua. Kilpaa hiihdettiin Tšekin Nove Mestossa ja Prahassa sekä Italian Asiagossa ja Val di Fiemmessä. Vuoden 2007–2008 voittajat olivat Charlotte Kalla ja Lukas Bauer.


title: Tour de Ski 2007–2008

text: Tour de Skillä 2007–2008 jaetut rahapalkinnot Sveitsin frangeina. Yksi Sveitsin frangi on noin 0,61 euroa. (5.1.2008)


title: Tour de Ski 2007–2008

text: Kauden 2007–2008 Tour de Skillä maailmancupin pisteitä jaettiin myös osakilpailuiden 15:lle parhaalle, voittajalle 50 pistettä ja sijalle 15 yltäneelle 8 pistettä. Edellytyksenä pisteiden saannille oli, että hiihtäjä kilpailee Tour de Skin loppuun asti.


title: Hepteeni

text: Hepteeni (CH) on seitsemän hiiliatomin ja neljäntoista vetyatomin muodostama yhdiste, jossa on joidenkin kahden hiiliatomin välillä kaksoissidos. Kaksoissidoksen paikka voi vaihdella ja hiiliatomiketjun ei tarvitse olla suora, vaan se voi haaroittua useasta kohtaa. Hepteenillä on isomeerisia muotoja kolme kuten esimerkiksi 1-hepteeni CAS-numero 592-76-7 2-hepteeni CAS-numero 592-77-8 ja 3-hepteeni CAS-numero 592-78-9. Rengasmuotoinen hepteeni on nimeltään syklohepteeni (CH).


title: Harri Kerminen

text: Harri Lasse Juhani Kerminen (s. 27. toukokuuta 1951 Sulkava) on suomalainen yritysjohtaja ja vuorineuvos. Hän toimi Kemira Oyj:n toimitusjohtajana ja Kemiran johtoryhmän puheenjohtajana vuosina 2008–2012.


title: Harri Kerminen

text: Kerminen työskenteli Kemiran palveluksessa vuodesta 1985. Toimitusjohtajan tehtävään hän siirtyi Kemira Pulp & Paper -liiketoiminta-alueen johdosta.


title: Harri Kerminen

text: Kerminen valmistui ylioppilaaksi Riihimäen lyseosta vuonna 1970 ja prosessiteollisuuden diplomi-insinööriksi Teknillisestä korkeakoulusta vuonna 1977. Lisäksi hän suoritti MBA-tutkinnon Teknillisessä korkeakoulussa vuonna 1999.


title: Harri Kerminen

text: Vuosina 1975–1984 Kerminen työskenteli Rautatiehallituksen suunnittelijana ja vuosina 1984–1985 kehitysryhmän päällikkönä. Vuonna 1985 hän siirtyi Kemiran palvelukseen ja työskenteli ensin suunnitteluinsinöörinä (1985) ja sitten osastopäällikkönä (1985–1988). Kerminen vastasi projektipäällikkönä tehdasrakennushankkeista Suomessa, Ruotsissa, Belgiassa ja Yhdysvalloissa vuosina 1989–1994. Vuosina 1990–1991 hän oli Kemi AB:n tuotantopäällikkö Ruotsissa ja vuosina 1991–1994 projektipäällikkö Kemira Chemicals Oy:ssä. Vuosina 1994–1996 Kerminen johti Kemiran Oulun tehtaita.


title: Harri Kerminen

text: Ennen valintaa Kemiran toimitusjohtajaksi Kerminen oli vuosina 1996–2000 Kemira Chemicals Oy:n hallintojohtaja, vuosina 2000–2006 erikoiskemikaaleja tuottaneen Kemira Specialty -liiketoiminta-alueen johtaja ja vuosina 2006–2007 suurimman eli Pulp & Paper -liiketoiminta-alueen johtaja. Vuoden 2008 alussa Kerminen seurasi toimitusjohtajan tehtävässä eläkkeelle siirtynyttä Lasse Kurkilahtea.


title: Harri Kerminen

text: Kerminen on Finpron hallituksen puheenjohtaja (2011–), Finnairin hallituksen varapuheenjohtaja (2012–, jäsen vuodesta 2011) ja muun muassa Tikkurila Oyj:n (2012–) ja Normetin (2012–) hallituksen jäsen. Aiemmin Kerminen oli myös Tikkurilan hallituksen puheenjohtaja (2008–2010) ja Outokumpu Oyj:n hallituksen jäsen (2012–2014).


title: Harri Kerminen

text: Vuorineuvoksen arvonimi Kermiselle myönnettiin vuonna 2010. Hän jäi eläkkeelle huhtikuussa 2012.


title: Uwe Krupp

text: Uwe Krupp (s. 24. kesäkuuta 1965 Köln, Länsi-Saksa) on saksalainen jääkiekkovalmentaja ja entinen jääkiekkoilija. Hän oli pelipaikaltaan puolustaja ja edusti urallaan Kölner Haiea sekä useita NHL-seuroja. Hän pelasi myös lukuisia maaotteluita ja arvoturnauksia Saksan maajoukkueessa. Nykyään hän toimii maajoukkueen päävalmentajana. Hänet muistetaan NHL-kauden 1995–1996 Stanley Cupin finaaleista, kun hän teki mestaruuden ratkaisseessa ottelussa Coloradolle voittomaalin jatkoajalla.


title: Uwe Krupp

text: Krupp aloitti uransa kotimaassaan Länsi-Saksassa, jossa pelasi Kölner Haiessa Jääkiekon Bundesliigaa kaudet 1982–1986. Hän voitti sekä keväällä 1984 että 1986 Kölnissä Länsi-Saksan-mestaruuden. Krupp varattiin NHL:ään, kun Buffalo Sabres huusi hänet 214:ntenä varauksena.


title: Uwe Krupp

text: Krupp pelasi ensimmäiset NHL-ottelunsa kaudella 1986–1987 Buffalossa, mutta hän edusti myös kauden aikana AHL-liigan Rochester Americansia. Rochesterissa Krupp voitti AHL-mestaruuden, Calder Cupin. Buffalossa Krupp pelasi lopulta kuudella kaudella. Kaudella 1990–1991 hänet valittiin edustamaan Buffaloa myös un. Krupp kaupattiin kauden 1991–1992 alussa New York Islandersiin. Kaupassa Islanders sai lisäksi Pierre Turgeonin, Benoit Hoguen ja Dave McLlwainin, kun Buffaloon siirtyivät Pat LaFontaine, Randy Hillier, Randy Wood ja 4. kierroksen varausvuoro .


title: Uwe Krupp

text: Islandersissa Krupp pelasi kolmella kaudella, kunnes hänet kaupattiin Quebec Nordiquesiin yhteydessä. Islanders halusi varata Brett Lindrosin, ja hankki siksi pienemmän varausnumeron ensimmäiseltä kierrokselta, kun se kauppasi Kruppin ja oman ensimmäisen kierroksen varausvuoronsa vastineeksi Quebecin varausoikeudesta ja Ron Sutterista.


title: Uwe Krupp

text: Kauden 1994–1995 Krupp aloitti kotimaassaan DEL-liigassa EV Landshutissa NHL:n työsulun takia. NHL:n alettua Krupp palasi Quebeciin, joka vaihtoi paikkakuntaa kaudeksi 1995–1996 ja vaihtoi nimensä Colorado Avalancheksi. Kruppin ensimmäinen kausi Coloradossa alkoi huonosti, kun hänen polvestaan katkesivat eturistiside ja keskisivusiteet kauden avausottelussa. Krupp palasi kaukaloon runkosarjan viimeisillä kierroksilla, vaikka hänen kauden epäiltiinkin päättyneen vakavaan vammaan. Yhteensä Krupp pelasi runkosarjassa kuusi ottelua ja pudotuspeleissä 22 ottelua. Hän ratkaisi lopulta Stanley Cup -mestaruuden Coloradolle, kun hän teki ottelun voittomaalin Florida Panthersia vastaan neljännessä finaalissa. Maali tuli vasta kolmannessa jatkoerässä, kun ottelua oli pelattu jo 104 minuuttia ja 31 sekuntia. Krupp pelasi Coloradossa vielä kaksi kautta, kunnes Nashville Predators valitsi hänet ennen kauden 1998–1999 järjestetyssä laajennusdraftissa.


title: Uwe Krupp

text: Krupp ei pelannut Nashvillessä kuitenkaan peliäkään, sillä Detroit Red Wings teki hänen kanssaan neljän vuoden sopimuksen heinäkuussa 1998. Kruppin ensimmäinens kausi Detroitissa päättyi kuitenkin selkävaivoihin jo joulukuussa 1998. Ennen seuraavan kauden alkua Krupp ja Detroit ajautuivat sopimuskiistoihin, kun Krupp ei suostunut luovuttamaan joukkueelle sairauskertomustaan. Tämän seurauksena Detroit hyllytti hänet elokuussa 1999. Syyskuussa Krupp antoi lopulta sairauskertomuksensa seuralle, mutta Detroit piti Kruppin hyllytettynä, sillä joukkueen mukaan hän oli vaarantanut tervehtymisensä rekikoira-ajelussa tammikuussa 1999. Krupp oli lopulta hyllytettynä palkatta kahden kauden ajan, kunnes Detroit kutsui hänet takaisin ennen kauden 2001–2002 alkua, vaikka oikeudenkäynti sopimuskiistoista oli vielä kesken. Lopulta välimies Joan Parker ja Detroitin omistaja Mike Ilich sopivat asian tammikuussa 2003.


title: Uwe Krupp

text: Kruppin paluukausi Detroitissa ei sujunut onnistuneesti, sillä hän loukkasi olkapäänsä heti kauden alussa ja uudestaan parin viikon päästä. Krupp oli sivussa lähes koko kauden 2001–2002. Detroit voitti keväällä Stanley Cupin, mutta Krupp ei pelannut tarpeeksi otteluita, jotta hän olisi saanut nimensä Stanley Cup -pokaaliin. Krupp siirtyi kaudeksi 2002–2003 Atlanta Thrashersiin, jonka kanssa teki sopimuksen kesällä 2002. Hän pelasi kauden aikana vain neljä peliä selkäleikkauksen takia. Krupp ilmoitti kauden jälkeen lopettavansa uransa loukkaantumisten takia.


title: Uwe Krupp

text: Krupp pelasi nuorten maajoukkueessa kolmessa arvoturnauksessa. Hän edusti Länsi-Saksaa 18-vuotiaiden EM-kilpailuissa 1983 ja nuorten MM-kilpailuissa 1983 ja 1985.


title: Uwe Krupp

text: Ensimmäisen aikuisten arvoturnauksen Krupp pelasi Länsi-Saksan paidassa MM-kilpailut 1986. Seuraavan kerran Krupp edusti Länsi-Saksaa arvoturnauksessa MM-kilpailuissa 1990. Hän antoi Tšekkoslovakia-ottelun jälkeen positiivisen dopingnäytteen, joka sisälsi fentermiiniä. Krupp oli saanut omien sanojensa mukaan ainetta kehoonsa laihdutuslääkkeestä, jota oli käyttänyt saadakseen ruoka-aikansa kuntoon eri mantereella. Kansainvälinen jääkiekkoliitto asetti Kruppin 18 kuukauden kansainväliseen kilpailukieltoon, joka ei koskenut NHL-pelejä. NHL ei rankaissut Kruppia.


title: Uwe Krupp

text: Krupp ei edustanut Saksaa maailmancupissa 1996, sillä hän oli toipumassa leikkauksesta, eikä halunnut riskeerata tulevaa NHL-kautta. Krupp saapui kuitenkin Saksan avuksi olympialaisissa 1998, mutta ei päässyt pelaamaan kuin alempaan loppusarjaan, kun alkusarjan aikana NHL oli vielä käynnissä.21. toukokuuta 2017 Krupp valittiin Kansainvälisen jääkiekkoliiton IIHF:n Hall of Fameen yhdessä Teemu Selänteen ja Saku Koivun kanssa.


title: Timo Riihonen

text: Timo Riihonen (s. 10. helmikuuta 1983 Mikkeli)) on suomalainen oopperalaulaja, jonka ääniala on basso.


title: Timo Riihonen

text:
Riihonen opiskeli Mikkelin musiikkiopistossa klassista laulua 1999–2003 opettajanaan Tuija Kiviranta. Vuonna 2003 hän aloitti opintonsa Sibelius-Akatemian laulumusiikin osastolla Pekka Kähkösen johdolla ja valmistui 2010 musiikin maisteriksi. 2008–2009 hän opiskeli ja lauloi Zürichin oopperan kansainvälisessä oopperastudiossa. Laulunopettajanaan hänellä oli siellä Roland Hermann.
Hän on osallistunut myös useille mestarikursseille.


title: Timo Riihonen

text: Riihonen sai Lappeenrannan valtakunnallisissa laulukilpailuissa miesten sarjan toisen palkinnon 2008.


title: Timo Riihonen

text: Riihosen ensivierailu Suomen Kansallisoopperassa oli kaudella 2008–2009 Fredrik Paciuksen oopperan "Kaarle-kuninkaan metsästys" Lewenhauptina. 2011 hän lauloi siellä "Reininkullan" Fasoltin roolin.


title: Timo Riihonen

text:
Vuodet 2009–2013 Riihonen oli kiinnitettynä Deutsche Oper am Rheinin solistikuntaan Düsseldorfissa. Syksyllä 2013 hän siirtyi Kielin oopperan solistikuntaan. Vuonna 2010 hän esiintyi Milanon Teatro alla Scala -oopperatalossa "Reininkullan" Fafnerin osassa. Saman roolin hän lauloi 2010 myös Berliinin valtionoopperassa.
Riihonen on vieraillut solistina myös Savonlinnan Oopperajuhlilla ja Dijonin oopperassa.


title: Timo Riihonen

text: Keväällä 2016 Riihonen suuntaa basso Jaakko Ryhäsen kanssa kahdeksan kirkon (Tammisaari, Porvoo, Vaasa, Kokkola, Nivala, Kangasala, Mikkeli ja Naantali) kirkkokonserttikiertueelle teemalla Kaksi bassoa - sukupolvet kohtaavat.


title: Kalle Kuusela

text: Kalle Kuusela (s. 1975) on suomalainen vaatesuunnittelija. Hän perusti 1997 Kone Helsinki -nimisen vaateliikkeen, jonka hän kuitenkin myi vuonna 2007 mutta jatkaa yhteistyötä freelance-suunnittelijana.


title: Kalle Kuusela

text: Kuusela on vapaa suunnittelija ja suunnittelee paitsi entiselle yritykselleen, myös muun muassa Aarikalle. Hän on suunnitellut pukuja myös Linnan juhliin presidentin itsenäisyyspäivän vastaanotolle meneville vieraille ja farkkukankaisia hääpukuja ranskalaisyritykselle. Kuusela oli "Young Professionals" -lehden Vuoden 2006 nuoret kyvyt -listalla. Hän on suunnitellut puvustuksen Minna Tervamäen koreografiaan "Something Else?".


title: Kalle Kuusela

text: Kone Helsinki on Kuuselan vuonna 1997 perustama vaateliike, joka myy lähinnä miesten vaatteita, erityisesti farkkukankaasta valmistettuja, sekä lisäksi paitoja ja vöitä. Yritys tuli tunnetuksi Idols-kilpailun puvustajana ja on sen jälkeen ollut Antti Tuiskun vaatettaja. Yrityksen omistaja on vuodesta ollut 2007 Perttu Klaavo. Yritys itse käyttää nimestä logon kirjoitusasua koneHELSINKI.


title: Castelnaudary

text: Castelnaudary on kunta Auden departementissa, Languedoc-Roussillonin alueella Kaakkois-Ranskassa. Kunnassa oli 10 851 asukasta vuoden 1999 väestönlaskennassa. Castelnaudaryn pinta-ala on 48 neliökilometriä.


title: Moods-ilta

text: Moods-ilta oli YLEn Radiomafialla ja myöhemmin YleQ-kanavalla lähetetty musiikkiohjelmakokonaisuus. Sen muodostivat pääasiassa Hannu Blommilan juontama Mustafan Basaari, Markus Partasen Jatzofrenia ja Jukka Mikkolan Avaruusromua. Näistä ensimmäinen keskittyi moderniin maailmanmusiikkiin, toinen muun muassa elektroniseen ja kokeelliseen jazziin ja viimeinen kokeelliseen ja elektroniseen musiikkiin. Jatzofrenia ja Avaruusromua jatkavat edelleen, nyt itsenäisinä radio-ohjelmina YLE Radio 1:ssä.


title: Yhteinen päänvaltimo

text: Oikea ja vasen yhteinen päänvaltimo () eli oikea ja vasen yhteinen kaulavaltimo kuljettavat verta pään alueelle. Lisäksi yhteisistä päänvaltimoista lähtee pieniä haaroja henkitorveen ja ruokatorveen sekä niitä ympäröiviin lihaksiin ja kaulaan. Vasen yhteinen päänvaltimo lähtee suoraan aortankaaresta, mutta oikea yhteinen päänvaltimo lähtee aortankaaresta haarautuvasta pään ja käden valtimorungosta. Yhteiset päänvaltimot kulkevat henkitorven vierellä kaulaan, jossa ne haarautuvat sisemmäksi ja ulommaksi päänvaltimoksi. Yhteisen päänvaltimon haaroista ulompi päänvaltimo kuljettaa verta kasvojen alueelle ja pään ulommalle osalle, sisempi päänvaltimo kuljettaa verta kahdelle kolmasosaa aivoista.


title: Main rautatieasema

text: Main rautatieasema on rautatieliikennepaikka Quebec North Shore and Labrador Railwayn omistamalla Sept-Îles’n ja Labrador Cityn välisellä rataosalla Quebecin provinssissa Kanadassa. Liikennepaikka sijaitsee lähes puolivälissä Sept-Îlesin ja Labrador Cityn välillä, ja sitä käytetään junakohtauksien lisäksi miehistönvaihtopaikkana. Liikennepaikalla pysähtyy myös Sept-Îles’n ja Scheffervillen välillä liikennöivä henkilöjuna "Tshiuetin". Henkilöliikennettä hoitaa Tshiuetin Rail Transportation.


title: Main rautatieasema

text: Ratapiha käsittää kaksi pitkää sivuraidetta pääraiteen molemmin puolin. Pääraiteen itäpuolinen 4 192 metrin pituinen sivuraide sijaitsee liikennepaikkarakennusten eteläpuolella ja läntinen 3 115 metrin pituinen sivuraide rakennusten pohjoispuolella. Vaihdejärjestely sivuraiteiden ja pääraiteen välillä on toteutettu siten, että sivuraiteille miehistönvaihtoa varten pysähtyvät junat voivat jatkaa matkaansa estämättä vastakkaiseen suuntaan kulkevan junan lähtöä.


title: Main rautatieasema

text: Kaikki Quebec North Shore and Labrador Railwayn tavarajunat pysähtyvät Maissa miehistönvaihtoa varten. Liikennepaikalla on veturimiehistöille parakit lepohuoneineen. Parakissa on lisäksi rautatiehenkilökunnan käytössä oleva pieni ravintola, joka on avoinna ympäri vuorokauden.


title: UHO Production

text: UHO Production oli suomalainen levy-yhtiö, jonka perustajana toimi mm. Love Recordsissa ja Johanna Kustannuksessa sekä Megamaniassa vaikuttanut Atte Blom. UHO perustettiin vuonna 2005 ja sen menestynein julkaisu oli vuonna 2005 ilmestynyt Martti Vainaa & Sallitut aineet -kokoonpanon single "Pelimies", joka saavutti Suomen virallisella singlelistalla 26. listaviikkoa. Yhtiö ajautui konkurssiin alkuvuodesta 2009.


title: Marion Melnik

text: Marion Melnik (s. 1982) on suomalainen oopperalaulaja. Äänialaltaan hän on sopraano. Hän on opiskellut Sibelius-Akatemian laulumusiikin koulutusohjelmassa vuodesta 2001 lähtien opettajinaan Aulikki Eerola ja Marjut Hannula. Lisäksi Melnik on osallistunut Gundula Janowizin, Sherill Millnesin ja Udo Reinemannin mestarikursseille.


title: Marion Melnik

text: Vuonna 2002 Melnik voitti kansainvälisessä Baltianmeren maiden laulukilpailussa toisen palkinnon, vuonna 2003 hän ylsi finaalisijalle Pentti Koskimies Lied-kilpailussa ja 2004 hän ylsi Timo Mustakallio -laulukilvan finaaliin. Wienissä hän voitti kansainvälisessä Klassik-Mania-laulukilpailussa Schubert-seuran konserttipalkinnon ja 2006 hän voitti naisten sarjan toisen palkinnon Lappeenrannan valtakunnallisissa laulukilpailuissa.


title: Marion Melnik

text: Melnik on laulanut Gian-Carlo Menottin Meedion Monikan roolin, Puccinin La Bohemen Musettan roolin, Mozartin Così fan tutten Despinan roolin, Claudio Monteverdin Poppean kruunauksen nimiroolin ja West Side Story -musikaalin Marian roolin. Savonlinnan Oopperajuhlilla hän debytoi kesällä 2005 Verdin Aidan Papittarena ja kesällä 2006 hän lauloi Taikahuilun Papagenan roolin. Vuonna 2006 Melnik debytoi Suomen Kansallisoopperassa Despinan roolissa Mozartin Così fan tutte -oopperassa.


title: Marion Melnik

text: Marion Melnikin isäpuoli oli vironjuutalainen kapellimestari Eri Klas. Hänen sisarensa Angelika Klas on myös oopperalaulaja.


title: Flores (täsmennyssivu)

text: Flores voi tarkoittaa:


title: Luettelo salanimistä

text: Tämä on luettelo salanimistä.


title: Wintteri

text: Wintteri oli suomalainen nuorten televisio-ohjelma, jota esitettiin talvisin loppuvuodesta joulun jälkeen Yle TV2:ssa. Wintteri oli eräänlainen vastakohta kesäisin näytettävälle "Summerille". Ohjelman juontajina olivat Juuso Pekkinen ja Emilia Neuvonen. Juontajista Pekkinen on tuttu myös radiokanava YleX:n viikonlopuista.


title: Wintteri

text: Vuoden 2008 lopussa Wintterin tilalla esitettiin talviversiota aikaisemmin TV2:n kesäaamuissa esitetystä Summeri-ohjelmasta.


title: Hannu Honkonen

text: Hannu Honkonen (s. 1. toukokuuta 1982 Jyväskylä) on suomalainen säveltäjä ja äänisuunnittelija. Hän on erikoistunut mainos, peli sekä elokuvatuotantoihin.


title: Annikki Uimonen

text: Annikki Wilhelmiina Uimonen (22. toukokuuta 1891 Kuopio – 10. kesäkuuta 1936 Kuopio) oli suomalainen oopperalaulaja.


title: Annikki Uimonen

text: Uimonen aloitti lauluopintonsa Helsingin Musiikkiopistossa 1908 Abraham Ojanperän johdolla. Hän kiersi ympäri Suomea Otto Kotilaisen sävellyskonserttien solistina. Vuonna 1911 Uimonen piti oman konsertin Helsingin yliopiston juhlasalissa.


title: Annikki Uimonen

text: Uimonen opiskeli Wienissä 1909–1912 laulupedagogi, professori Filip Forstenin johdolla, Berliinissä Husslerin ja Italiassa Eugenio Giraldonin johdolla. Hän sai kiinnityksen Tšernivtsin oopperaan vuosiksi 1911–1913. Hän vieraili muun muassa Prahassa, Weimarissa, Hampurissa ja Wienin keisarillisessa oopperassa. Suomen Oopperassa hän vieraili 1914–1917 ja 1924.


title: Annikki Uimonen

text: Suomessa hän esiintyi muun muassa "Carmenin" nimiroolissa, jossa hän saavutti erityistä menestystä. Lisäksi hän esiintyi ympäri Suomea muun muassa Toivo Kuulan ja Oskar Merikannon sooloesiintyjänä. Myös Tukholman ja Kööpenhaminan oopperat kutsuivat hänet vierailevaksi tähdekseen. Hänen menestyksensä jatkui oopperoissa "Simson ja Delila", "Lepakko" ja "Martha".


title: Annikki Uimonen

text: Hän oli rehevä olemukseltaan ja temperamentiltaan, ja hänen alttonsa oli verevä. Ennen sairastumistaan hän toimi Helsingin konservatorion laulunopettajana ja musiikkitoimittajana.


title: Annikki Uimonen

text: Uimonen asui Itävallan Czernowitzissa unkarilaisen kapellimestarin Sándor Jemnitzin kanssa, minkä seurauksena hän synnytti 1913 pojan, Erwin Aleksander Uimosen. Hänen puolisonsa oli vuodesta 1921 vuoteen 1930 näyttelijä Paavo Jännes.


title: Annikki Uimonen

text: Annikki Uimonen kuoli Kuopiossa 45-vuotiaana.


title: Heikki Alitalo

text: Heikki Harras Alitalo (28. maaliskuuta 1923 Helsinki – 29. marraskuuta 2007 Helsinki) oli suomalainen taidemaalari.


title: Heikki Alitalo

text: Alitalon vanhemmat olivat Ragnar Harald Alitalo ja Siviä Maria Peltonen ja puoliso vuodesta 1946 Kerttu Orvokki Kärkkäinen. Alitalon ura taiteilijana alkoi Karjalankannaksella Syvärillä, jossa hän soti 18-vuotiaana vapaaehtoisena. Hän kävi kirjekurssin ja teki ensimmäiset taiteelliset työnsä taistelujen lomassa. Vuosina 1944–1945 Alitalo kävi Taideteollista keskuskoulua, jonka jälkeen hän opiskeli Helsingin työväenopistossa. Siellä syntyi 1949 Alitalon ja hänen opettajansa Åke Mattaksen ystävyys ja toveruus. He tekivät yhdessä 1952 opintomatkan Ranskaan ja Espanjaan tutustuen siellä ekspressionistien töihin.


title: Heikki Alitalo

text: Alitalo toimi 1950- ja 1960-lukujen vaihteessa taiteilijayhdistys Kiilan sihteerinä ja 1960-luvulla "Kansan Uutisten" taidearvostelijana. Hän toimi pitkään Suomen taideakatemian hallituksessa ja oli "Taide-lehden" päätoimittajana kahteen otteeseen 1970-luvulla. Alitalo oli innokas ammattiyhdistysihminen. Hänen mielestään ay-toiminta ja taidepolitiikka olivat välineitä, joilla taiteilija voi vaikuttaa alansa kehitykseen.


title: Heikki Alitalo

text: Alitalolle myönnettiin Pro Finlandia -mitali 1974, Kuvataiteen valtionpalkinnon hän sai 1988. Alitalo oli Suomen Taiteilijaseuran kunniajäsen vuodesta 1983.


title: Öljyekvivalenttitonni

text: Öljyekvivalenttitonni, lyhennetään TOE tai toe (engl. "tonnes of oil equivalent"), on energian mittayksikkö, jolla tarkoitetaan energiamäärää, joka vapautuu poltettaessa tonni raakaöljyä. Todellisuudessa raakaöljylaatujen lämpöarvo vaihtelee, mutta IEA:n standardimääritelmä öljyekvivalenttitonnille on 41,868 GJ. Toe:lle on annettu myös muita energiasisältöjä, mutta useimmat ovat lähellä 42 GJ:a. Toe:n moninkerrat ovat tavallisia mitattaessa suuria energiamääriä, esimerkiksi maailman energiankulutus on noin 10 000 Mtoe eli megaöljyekvivalenttitonnia.


title: Öljyekvivalenttitonni

text: Käytössä on myös pienempi yksikkö "öljykiloekvivalentti", lyhenne oekg, ja suurempi yksikkö Gtoe.


title: Robert Blum

text: Robert Blum (10. marraskuuta 1807 Köln – 9. marraskuuta 1848 Wien, Itävalta) oli saksalainen poliitikko, vuoden 1848 Frankfurtin kansalliskokouksen demokraattien johtaja ja yksi vallankumousvuoden tunnetuimmista henkilöistä Saksassa. Hänet teloitettiin hänen osallistuttuaan epäonnistuneeseen kansannousuun Wienissä lokakuussa 1848.


title: Robert Blum

text: Blum syntyi Kölnissä köyhän ja sairaalloisen tynnyrintekijän perheeseen. Hänen koulunkäyntinsä jäi kesken varojen puutteen vuoksi, vaikka häntä pidettiin lahjakkaana oppilaana. Lapsena sairastamansa tuhkarokon vuoksi hän kärsi koko ikänsä näköongelmista, mikä haittasi työntekoa eri ammateissa. Blum oli alkujaan ensin käsityöläisoppilas ja sitten kauppa-apulainen. Myöhemmin hän eli lehtimiehenä ja kirjailijana Leipzigissa. Blum kohosi näkyväksi liberaalipoliitikoksi vuoden 1848 maaliskuun vallankumousta edeltäneinä vuosina eli niin sanotun "vormärzin" aikana. Vuodesta 1839 alkaen hän oli yksi äänekkäimpiä oppositiopoliitikkoja Saksin kuningaskunnassa. Hän oli lahjakas puhuja ja journalisti sekä taitava järjestämään poliittista liikehdintää kuten kansankokouksia ja adresseja. Blum auttoi rakentamaan Saksan liberaaleille kansallisen, valtiorajat ylittävän organisaation, ja hän perusti vuonna 1847 oman kustantamon Blum & Co:n. Hän tuki myös katolisesta kirkosta vuonna 1844 erkaantunutta saksalaiskatolista ("deutschkatholische") liikettä. Saksin liberaaliopposition jakautuessa kahtia Blum liittyi radikaaliin siipeen. Elokuun 1845 Leipzigin levottomuuksien aikana hän onnistui estämään yhteenoton sotilaiden kanssa pidättelemällä vihaisia kansanjoukkoja armeijan miehittäessä kaupungin. Hänet valittiin vuonna 1847 Leipzigin kaupunginvaltuustoon, mutta häntä estettiin ottamasta paikkaansa vastaan, koska häntä pidettiin mielipiteiltään liian radikaalina.